title: Deċiżjoni (UE) 2016/1540 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà Marittima għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/295

         DEĊIŻJONI (UE) 2016/1540 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà Marittima għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Marittima Ewropea tas-Sigurtà għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Marittima Ewropea tas-Sigurtà għas-sena finanzjarja 2014, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0072/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1406/2002 tal-Parlament Ewropew u tal-Kunsill tas-27 ta’ Ġunju 2002 li jistabbilixxi l-Aġenzija Ewropea għas-Sigurtà Marittima (4), u b’mod partikolari l-Artikolu 19 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament Delegat tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A8-0102/2016),

               1.

               Jagħti l-kwittanza lid-Direttur Eżekuttiv tal-Aġenzija Ewropea għas-Sigurtà Marittima għall-implimentazzjoni tal-baġit tal-Aġenzija għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għas-Sigurtà Marittima, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 216.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 208, 5.8.2002, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Id-Deċiżjoni tal-Kummissjoni tad-9 ta’ Lulju 2001 dwar l-istabbiliment ta’ kumitat fil-qasam tal-pensjonijiet supplimentari (notifikata bid-dokument numru Ċ(2001) 1775)Test b'relevanza għaż-ŻEE.

text:
Avviż Legali Importanti

|

32001D0548

Official Journal L 196 , 20/07/2001 P. 0026 - 0027

		Id-Deċiżjoni tal-Kummissjonitad-9 ta’ Lulju 2001dwar l-istabbiliment ta’ kumitat fil-qasam tal-pensjonijiet supplimentari(notifikata bid-dokument numru Ċ(2001) 1775)(Test b’relevanza għaż-ŻEE)(2001/548/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea, u partikolarment l-Artikoli 138 u 140 tiegħu,Billi:(1) Il-Kummissjoni Ewropea, fl-Aġenda tal-Politika Soċjali tagħha tat-28 ta’ Ġunju 2000, ipproponiet li toħloq forum tal-pensjonijiet biex tindirizza l-kwistjoni tal-pensjonijiet u mobilità mal-protagonisti kollha interessati billi ħarġet komunikazzjoni.(2) Il-Kummissjoni Ewropea, fil-komunikazzjoni tagħha "Lejn suq wieħed għal pensjonijiet supplimentari" tal-11 ta’ Mejju 1999, (COM(1999) 134 finali), sostniet il-ħsieb li jkun stabbilit forum tal-pensjonijiet, kif propost mill-grupp influwenti dwar il-moviment liberu, u b’riżultat ta’ dan iddeċidiet li ssejjaħ dan il-forum, li għandu jiltaqa’ mill-inqas darbtejn fis-sena, u li għandu jkun magħmul minn rappreżentanti ta’ gvernijiet, ta’ l-imsieħba soċjali, ta’ fondi ta’ pensjonijiet u, fejn ikun xieraq, ta’ istituzzjonijiet oħra attivi f’dan il-qasam.(3) Il-Parlament Ewropew laqa’ l-komunikazzjoni tal-Kummissjoni u l-istabbiliment ta’ dan il-Kumitat fir-riżoluzzjoni tiegħu dwar il-komunikazzjoni tal-Kummissjoni "Lejn suq wieħed għal pensjonijiet supplimentari",IDDEĊIDIET:L-Artikolu 11. Għandu jkun hemm fi ħdan il-Kummissjoni kumitat fil-qasam ta’ pensjonijiet supplimentari (il-forum tal-pensjonijiet).2. Il-forum tal-pensjonijiet għandu jkun magħmul minn rappreżentanti tal-gvernijiet ta’ l-Istati Membri, ta’ l-imsieħba soċjali u ta’ skemi ta’ pensjonijiet supplimentari.L-Artikolu 21. Il-Kummissjoni tista’ tikkonsulta lill-forum tal-pensjonijiet dwar kull problema u żviluppi li jkun hemm fuq livell tal-Komunità dwar pensjonijiet supplimentari.Il-forum tal-pensjonijiet għandu jassisti lill-Kummissjoni partikolarment biex jinstabu soluzzjonijiet għall-problemi u għall-ostakoli marbutin ma’ mobilità ta’ ħaddiema minn naħa għal oħra tal-fruntieri fil-qasam ta’ pensjonijiet supplimentari.2. Il-forum tal-pensjonijiet għandu jaħdem, jekk ikun meħtieġ, f’kooperazzjoni ma’ kull għaqda jew kumitat li jkollhom x’jaqsmu ma’ politika soċjali u ekonomika.L-Artikolu 31. Il-forum tal-pensjonijiet għandu jkun magħmul minn 45 membru.2. Is-siġġijiet għandhom jitqassmu kif ġej:- siġġu wieħed għal kull Stat Membru,- erba’ siġġijiet għall-pajjiżi l-oħra membri ta’ l-EFA (siġġu wieħed għall-uffiċċju ta’ kollegament ta’ l-Assoċjazzjoni Ewropea dwar Kummerċ Ħieles, u siġġu wieħed għal kull pajjiż interessat),- 14-il siġġu għall-imsieħba soċjali rappreżentati fuq il-livell tal-Komunità,- 12-il siġġu għall-fondi ta’ pensjoni u għaqdiet oħra attivi f’dan il-qasam:- tliet siġġijiet għall-E. F. R. P (Federazzjoni Ewropea ta’ Provvista għall-Irtirar),- siġġu wieħed għal kull waħda mill-għaqdiet li ġejjin:- FEFSI (Federazzjoni Ewropea ta’ Fondi għall-Investiment u Kumpanniji)- ACME (Assoċjazzjoni ta’ Kumpanniji Kooperattivi u Mutwali ta’ Assigurazzjoni Ewropej)- AIM (Assoċjazzjoni Internazzjonali għall-Assistenza Mutwali)- CEA (Kumitat ta’ Assigurazzjoni Ewropew)- AEIP (Assoċjazzjoni Ewropea ta’ Istituzzjonijiet Paritarji)- EAPSPI (Assoċjazzjoni Ewropea ta’ Istituzzjonijiet ta’ Pensjoni għas-Settur Pubbliku)- GCAACE (Groupe Consultatif des Associations d’actuaires des pays de la CE)- FBE (Federazzjoni Bankarja ta’ l-Unjoni Ewropea)- AGE (Il-pjattaforma ta’ l-anzjani Ewropea).L-Artikolu 4Il-membri tal-forum tal-pensjonijiet għandhom jinħatru mill-Kummissjoni wara li jkunu nnominati mill-Istati Membri, mill-pajjiżi l-oħra li jiffurmaw l-EEA, mill-imsieħba soċjali rappreżentati fuq il-livell tal-Komunità u għaqdiet oħra msemmija fl-Artikolu 3. Il-Kummissjoni għandha tieħu l-miżuri kollha meħtieġa biex tassigura li fir-rappreżentazzjoni jkun hemm bilanċ bejn is-sessi.L-Artikolu 5Iż-żmien tal-kariga tal-membri tal-forum tal-pensjonijiet għandu jkun ta’ tliet snin. Dan jista’ jiġġedded.Fi tmiem taż-żmien tal-kariga, il-membri tal-forum tal-pensjonijiet għandhom jibqgħu fil-kariga sakemm ikunu ssostitwiti jew ri-appuntati.Iż-żmien tal-kariga ta’ membru jintemm qabel ma jagħlaq il-perjodu ta’ tliet snin fil-każ ta’ riżenja jew mewt. Iż-żmien tal-kariga ta’ membru jista’ wkoll jintemm jekk l-għaqda li nnominatu bħala kandidat titlob li jkun issostitwit.Il-membru jkun issostitwit għall-bqija taż-żmien li jkun fadal tal-kariga.Il-membri m’għandhomx jirċievu ħlas għax-xogħol tagħhom.L-Artikolu 6Il-Kummissjoni għandha tippubblika għall-informazzjoni l-lista tal-membri fil-Ġurnal Uffiċjali tal-Komunitajiet Ewropej.L-Artikolu 7Il-forum tal-pensjonijiet għandu jagħżel president u żewġ viċi-presidenti għal perjodu ta’ sentejn. Huma għandhom jintgħażlu b’maġġoranza ta’ żewġ terzi tal-membri preżenti. Il-president tal-forum tal-pensjonijiet għandu jkun rappreżentant tad-dipartimenti interessati tad-Direttorat Ġenerali għall-Impjiegi u Affarijiet Soċjali sakemm il-membri tal-forum tal-pensjonijiet jagħżlu president.L-Artikolu 8Il-forum tal-pensjonijiet jista’ jistieden kull persuna b’kompetenza partikolari f’dak li jkun hemm fl-aġenda biex jieħu sehem bħala espert fid-diskussjoni.Esperti għandhom jieħdu sehem fid-diskussjonijiet dwar dak biss li għalih ikunu mistiedna biex jattendu.L-Artikolu 9Il-forum tal-pensjonijiet jista’ jwaqqaf gruppi ta’ xogħol.L-Artikolu 101. Il-forum tal-pensjonijiet għandu jissejjaħ mill-Kummissjoni u għandu jiltaqa’ fl-uffiċċji tal-Kummissjoni.2. Rappreżentanti tad-dipartimenti tal-Kummissjoni interessati għandhom jieħdu sehem fil-laqgħat tal-forum tal-pensjonijiet u l-gruppi ta’ xogħol.3. Il-forum tal-pensjonijiet u l-gruppi ta’ xogħol għandu jkollhom segretarjat mogħti lilhom mill-Kummissjoni.L-Artikolu 11Il-forum tal-pensjonijiet għandu jiddiskuti dak li l-Kummissjoni tkun talbet opinjoni dwaru. Ma ssirx votazzjoni.Il-Kummissjoni tista’, meta titlob l-opinjoni tal-forum tal-pensjonijiet, tagħmel terminu li fih l-opinjoni għandha tingħata.Il-pożizzjonijiet addottati mill-kategoriji ekonomiċi rappreżentati għandhom jitniżżlu fil-minuti, u għandhom jintbagħtu lill-Kummissjoni.Il-Kummissjoni għandha tħalli lil dawk kollha li jkunu ħadu sehem fid-diskussjonijiet li jaraw ir-riżultati tad-diskussjonijiet meta jitolbuhom.L-Artikolu 12Bla ħsara għad-dispożizzjonijiet ta’ l-Artikolu 287 tat-Trattat, il-membri tal-forum tal-pensjonijiet għandhom l-obbligu li ma jagħtux informazzjoni li jkunu saru jafu biha fil-ħidma tagħhom fil-forum tal-pensjonijiet jew fil-gruppi ta’ xogħol, meta l-Kummissjoni tgħarrafhom li l-opinjoni mitluba jew il-ħaġa diskussa tkun ta’ natura konfidenzjali.F’każijiet bħal dawn, għandhom ikunu preżenti għal-laqgħat il-membri biss tal-forum tal-pensjonijiet u r-rappreżentanti tal-Kummissjoni.L-Artikolu 13Il-Kummissjoni għandha teżamina l-ħidma u l-ħtieġa tal-forum tal-pensjonijiet fi żmien sentejn mid-dħul fis-seħħ ta’ din id-Deċiżjoni.L-Artikolu 14Din id-Deċiżjoni tidħol fis-seħħ mill-jum li fih tkun adottata.Magħmula fi Brussel, fid-9 ta’ Lulju 2001.Għall-KummissjoniAnna DiamantopoulouMembru tal-Kummissjoni--------------------------------------------------


title: Deċiżjoni 2004/833/PESK tal-Kunsill tat- 2 ta' Diċembru 2004 li timplementa l-Azzjoni Konġunta 2002/589/PESK bil-ħsieb ta' kontribut ta' l-Unjoni Ewropea għall-ECOWAS fil-qafas tal-Moratorju fuq l-armamenti ħfief u ta' kalibru żgħir

text:
               7.6.2006

               MT

               Il-Ġurnal Uffiċjali ta’ l-Unjoni Ewropea

               244

         DEĊIŻJONI 2004/833/PESK TAL-KUNSILL
   tat-2 ta' Diċembru 2004
   li timplementa l-Azzjoni Konġunta 2002/589/PESK bil-ħsieb ta' kontribut ta' l-Unjoni Ewropea għall-ECOWAS fil-qafas tal-Moratorju fuq l-armamenti ħfief u ta' kalibru żgħir
   (2004/833/KE)
   IL-KUNSILL TA' L-UNJONI EWROPEA,
   Wara li kkunsidra l-Azzjoni Konġunta tal-Kunsill 2002/589/PESK tat-12 ta' Lulju 2002 dwar il-kontribut ta' l-Unjoni Ewropea għall-ġlieda kontra l-akkumulazzjoni u t-tixrid destabilizzanti ta' armamenti ħfief u ta' kalibru żgħir (1), u b'mod partikolari l-Artikolu 3 tagħha, flimkien ma' l-Artikolu 23(2) tat-Trattat dwar l-Unjoni Ewropea,
   Billi:

               (1)

               L-akkumulazzjoni u t-tixrid eċċessiv u mhux kontrollat ta' armamenti ħfief u ta' kalibru żgħir huma theddida għall-paċi u s-sigurtà u jnaqqsu l-prospetti għal żvilupp sostenibbli; dan hu partikolarment il-każ fl-Afrika tal-Punent.

               (2)

               Fit-twettiq ta' l-għanijiet stabbiliti fl-Artikolu 1 ta' l-Azzjoni Konġunta 2002/589/PESK, l-Unjoni Ewropea tikkunsidra topera fil-fora internazzjonali rilevanti sabiex tippromwovi miżuri biex tinħoloq il-fiduċja. F' dan is-sens, din id-Deċiżjoni hija intiża biex timplimenta l-imsemmija Azzjoni Konġunta.

               (3)

               L-Unjoni Ewropea tikkunsidra li kontribut finanzjarju u assistenza teknika jgħinu sabiex tiġi konsolidata l-inizjattiva tal-Komunita' Ekonomika ta' l-Istati ta' l-Afrika tal-Punent (ECOWAS) dwar armamenti ħfief u ta' kalibru żgħir.

               (4)

               L-Unjoni Ewropea għaldaqstant bi ħsiebha toffri appoġġ finanzjarju u assistenza teknika lill-ECOWAS skond it-Titolu II ta' l-Azzjoni Konġunta 2002/589/PESK,

         IDDEĊIEDA KIF ĠEJ:
   Artikolu 1
   1.   Unjoni Ewropea għandha tikkontribwixxi għat-twettiq ta' proġetti fil-qafas tal-Moratorju ta' l-ECOWAS dwar l-importazzjoni, l-esportazzjoni u l-fabrikazzjoni ta' l-armamenti ħfief u ta' kalibru żgħir.
   2.   Għal dan il-għan, l-Unjoni Ewropea għandha toffri kontribut finanzjarju u assistenza teknika biex tiġi stabbilita l-Unità Armamenti Ħfief fi ħdan is-Segretarjat Tekniku ta' l-ECOWAS u biex il-Moratorju jiġi konvertit f'Konvenzjoni dwar armamenti ħfief u ta' kalibru żgħir bejn l-Istati Membri ta' l-ECOWAS. Il-modalitajiet ta' din l-assistenza tidher fl-Anness.
   Artikolu 2
   1.   Sabiex jintlaħqu l-għanijiet speċifikati fl-Artikolu 1, il-Presidenza għandha taħtar direttur tal-proġett b'bazi f'Abuja, Niġerja.
   2.   Id-direttur tal-proġett għandu jwettaq il-kompiti tiegħu taħt ir-responsabbiltà tal-Presidenza.
   3.   Id-direttur tal-proġett għandu jirrapporta b'mod regolari lill-Kunsill jew lill-korpi maħtura tiegħu permezz tal-Presidenza, megħjuna mis-Segretarju-Ġenerali/Rappreżentant Għoli għall-PESK.
   4.   Fit-twettiq ta' l-attivitajiet tiegħu, id-direttur tal-proġett għandu jikkopera, kif xieraq, mal-missjonijiet lokali ta' l-Istati Membri u mal-Kummissjoni.
   Artikolu 3
   Il-Kummissjoni għandha tiġi nkarigata bl-implimentazzjoni finanzjarja ta' din id-Deċiżjoni. Għal dak il-għan, din għandha tikkonkludi ftehim ta' finanzjament ma' l-ECOWAS dwar il-kondizzjonijiet għall-użu tal-kontribut ta' l-Unjoni Ewropea, li għandu jkun f'forma ta' għotja mhux rimborsabbli. Fost affarijiet oħrajn, din l-għotja għandha tkopri, tul perijodu ta' 12-il xahar, salarji, spejjeż ta' l-ivvjaġġar, fornimenti u tagħmir meħtieġ biex tiġi stabbilita l-Unità Armamenti Ħfief fi ħdan is-Segretarjat Tekniku ta' l-ECOWAS u biex il-Moratorju jiġi konvertit f'Konvenzjoni dwar armamenti ħfief bejn l-Istati Membri tal-ECOWAS. Il-ftehim ta' finanzjament li għandu jiġi konkluż ser jistipula li l-ECOWAS għandha tiżgura li l-kontribut ta' l-Unjoni Ewropea jkollu viżibbiltà xierqa għad-daqs tal-kontribut.
   Artikolu 4
   1.   L-ammont ta' referenza finanzjarja għall-finijiet imsemmija fl-Artikolu 1 għandu jkun ta' EUR 515 000.
   2.   Il-Presidenza u l-Kummissjoni għandhom jippreżentaw lill-korpi tal-Kunsill rilevanti rapporti regolari dwar il-konsistenza ta' l-attivitajiet ta' l-Unjoni Ewropea fil-qasam ta' l-armamenti ħfief u ta' kalibru żgħir, b'mod partikolari fir-rigward tal-linji politiċi tagħha fuq l-iżvilupp, skond l-Artikolu 9(1) ta' l-Azzjoni Konġunta 2002/589/PESK. B'mod iżjed partikolari, il-Kummissjoni għandha tirrapporta dwar l-aspetti msemmija fl-ewwel sentenza ta' l-Artikolu 3. Din l-informazzjoni għandha tkun ibbażata, fost affarijiet oħrajn, fuq rapporti regolari li għandhom jiġu mogħtija mill-ECOWAS taħt ir-relazzjoni kontrattwali tagħha mal-Kummissjoni.
   Artikolu 5
   Din id-Deċiżjoni għandha tidħol b'effett fid-data ta' l-adozzjoni tagħha. Għandha tiskadi fil-31 ta' Diċembru 2005.
   Artikolu 6
   Din il-Deċiżjoni għandha tiġi riveduta sitt xhur wara d-data ta' l-adozzjoni tagħha.
   Artikolu 7
   Din id-Deċiżjoni għandha tiġi ppubblikata fil-Ġurnal Uffiċjali.

      Magħmula fi Brussel, nhar it-2 ta' Diċembru 2004.

            Għall-Kunsill

            Il-President

         J. P. H. DONNER

      (1)  ĠU L 191, 19.7.2002. p. 1.

      ANNESS
      PROĠETT DWAR L-ASSISTENZA TA' L-UE LILL-ECOWAS
      Għan tal-Proġett: konverżjoni tal-Moratorju ta' l-ECOWAS fuq l-importazzjoni, l-esportazzjoni u l-manifattura ta' l-armamenti ħfief u ta' kalibru żgħir f'Konvenzjoni reġjonali legalment vinkolanti f'Diċembru 2005, bil-ħsieb ta' kontribut operattiv mill-Afrika tal-Punent għall-konferenza ta' reviżjoni ta' l-2006 dwar il-Programm ta' Azzjoni tan-Nazzjonijiet Uniti.
      Skeda ta' żmien u implimentazzjoni tal-proġett: preżentazzjoni lill-Kapijiet ta' Stat ta' l-ECOWAS f'Diċembru 2005 ta' abbozz ta' Konvenzjoni reġjonali dwar l-armi ħfief.

                  —

                  Jannar – Ġunju 2005 valutazzjoni ta' sistema leġislattiva u regolatorja għall-armamenti ħfief u ta' kalibru żgħir fil-15-il pajjiż ta' l-ECOWAS.

                              —

                              Użu tal-kompetenza miksuba f'dan il-qasam mill-Programm għall-Koordinazzjoni u l-Assistenza dwar is-Sigurtà u l-Iżvilupp (PCASED Marzu 1999 sa Novembru 2004) fl-istabbiliment ta' kummissjonijiet nazzjonali bl-assistenza tas-soċjetà ċivili.

                              —

                              Tqegħid fil-post ta' espert Afrikan responsabbli għall-valutazzjoni, b'kompetenza fl-armamenti ħfief u ta' kalibru żgħir fiż-żona ta' l-ECOWAS (minn fost il-persunal tal-PCASED), taħt il-kontroll tas-Segretarju Esekuttiv ta' l-ECOWAS. Żjara ta' ġimgħa f'kull pajjiż ta' l-ECOWAS sabiex jiġu determinati approċċi nazzjonali speċifiċi vis-à-vis l-problema ta' l-armi ħfief.

                              —

                              B'kont meħud ta' l-esperjenza f'dan il-qasam minn organizzazzjonijiet reġjonali Afrikani (Komunita' għall-Iżvilupp ta' l-Afrika Awstrali (SADC)/l-Afrika tal-Lvant) oħra:

                                          —

                                          il-Protokoll ta' l-SADC dwar l-Armi tan-Nar (2001)

                                          —

                                          l-Aġenda kordinata ta' Nairobi għal azzjoni dwar il-problema tal-proliferazzjoni ta' l-armi ħfief (2004).

                              —

                              Laqgħa ta' tħejjija ġewwa l-unità ta' l-armi ħfief ta' l-ECOWAS bil-ħsieb ta' l-organizzazzjoni ta' seminar/sessjoni ta' negozjati (Abuja). Preżentazzjoni mill-espert tal-PCASED lill-unità ta' l-armi ħfief tar-riżultati ta' l-valutazzjoni reġjonali.

                  —

                  Lulju – Settembru 2005

                              —

                              Tfassil ta' l-abbozz tal-konvenzjoni reġjonali mill-unità ta' l-armi ħfief.

                              —

                              Promozzjoni ta' l-abbozz tal-konvenzjoni lill-Istati ta' l-ECOWAS mis-Segretarjat Esekuttiv ta' l-ECOWAS.

                  —

                  Ottubru – Novembru 2005

                              —

                              Organizzazzjoni ta' seminar/sessjoni ta' negozjati f'Abuja li tinvolvi rappreżentanti ta' l-Istat u esperti nazzjonali mill-15-il Stat ta' l-ECOWAS.

                              —

                              Finalizzazzjoni ta' abbozz ta' Konvenzjoni reġjonali mill-unita ta' l-armi ħfief.

                  —

                  Diċembru 2005

                              —

                              Preżentazzjoni lill-Kapijiet ta' Stat ta' l-ECOWAS ta' l-abbozz finali tal-Konvenzjoni waqt laqgħa għolja normali ta' l-ECOWAS, u l-ftuħ għall-adozzjoni.


title: Id-Deċiżjoni tal-Kunsill tat-13 ta' Mejju 1996 dwar il-konklużjoni mill-Komunità Ewropea tal-Ftehim Temporanju dwar il-kummerċ u affarijiet li għandhom x'jaqsmu mal-kummerċ bejn il Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika, min-naħa l-waħda, u r-Repubblika tal-Kazakastan, min-naħa l-oħra

text:
Avviż Legali Importanti

|

31996D0365

Official Journal L 147 , 20/06/1996 P. 0001 - 0001

		Id-Deċiżjoni tal-Kunsilltat-13 ta' Mejju 1996dwar il-konklużjoni mill-Komunità Ewropea tal-Ftehim Temporanju dwar il-kummerċ u affarijiet li għandhom x'jaqsmu mal-kummerċ bejn il Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika, min-naħa l-waħda, u r-Repubblika tal-Kazakastan, min-naħa l-oħra(96/365/KE)IL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea, u b'mod partikolari l-Artikolu 113 flimkien ma' l-Artikolu 228(2), l-ewwel sentenza tiegħu,Wara li kkonsidra l-proposta tal-Kummissjoni,Wara li kkonsidra l-opinjoni tal-Parlament Ewropew [1],Billi, sad-dħul fis-seħħ tal-Ftehim ta' Sħubija u Koperazzjoni li ġie ffirmat fi Brussel it-23 ta' Jannar 1995, huwa neċessarju li jiġi approvat il-Ftehim Temporanju dwar il-kummerċ u l-affarijiet li għandhom x'jaqsmu mal-kummerċ bejn il Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika, minn-naħa l-waħda, u r-Repubblika tal-Kazakastan, min-naħa l-oħra,IDDEĊIEDA DAN LI ĠEJ:Artikolu 1Il-Ftehim Temporanju dwar il-kummerċ u l-affarijiet li għandhom x'jaqsmu mal-kummerċ bejn il Komunità Ewropea, il-Komunità Ewropea tal-Faħam u l-Azzar u l-Komunità Ewropea għall-Enerġija Atomika, minn-naħa l-waħda, u r-Repubblika tal-Kazakastan, minn-naħa l-oħra, flimkien mal-Protokoll u d-dikjarazzjonijiet, huma hawnekk approvati f'isem il-Komunità Ewropea.Dawn it-testi huma mehmużin ma' din id-Deċiżjoni.Artikolu 2Il-President tal-Konsill għandu jagħti n-notifikazzjoni prevista fl-Artikolu 33 tal-Ftehim Temporanju f'isem il-Komunità Ewropea [2].Magħmul fi Brussel, fit-13 ta' Mejju 1996.Għall-KonsillIl-PresidentS. Agnelli[1] ĠU C 141, tat-13.5.1996.[2] Id-data tad-dħul fis-seħħ tal-Ftehim Temporanju għandha tiġi ppubblikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Konsill.--------------------------------------------------


title: Id-Deċiżjoni tal-Kunsill tas-7 ta'April 1987 dwar il-konklużjoni tal-Konvenzjoni Internazzjonali dwar is-Sistema Armonizzata għad-Deskrizzjoni u l-Kodifika ta' Oġġetti u tal-Protokoll li Jemendaha

text:
Avviż Legali Importanti

|

31987D0369

Official Journal L 198 , 20/07/1987 P. 0001 - 0002 Finnish special edition: Chapter 11 Volume 12 P. 0003  Swedish special edition: Chapter 11 Volume 12 P. 0003

		Id-Deċiżjoni tal-Kunsilltas-7 ta'April 1987dwar il-konklużjoni tal-Konvenzjoni Internazzjonali dwar is-Sistema Armonizzata għad-Deskrizzjoni u l-Kodifika ta' Oġġetti u tal-Protokoll li Jemendaha(87/369/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment Artikoli 28, 113 u 235 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Billi l-Kunsill tal-Kooperazzjoni Doganali, fis-sessjoni plenarja tiegħu ta' Ġunju 1983, adotta l-Konvenzjoni Internazzjonali dwar is-Sistema Armonizzata għad-Deskrizzjoni u l-Kodifika ta' Oġġetti;Billi l-iskop ta' din il-Konvenzjoni huwa li jiffaċilita l-kummerċ internazzjonali u l-ġbir, tqabbil u analiżi ta' l-istatistiċi applikabbli għal dan il-kummerċ;Billi din il-Konvenzjoni hija maħsuba biex tissostitwixxi, bħala l-bażi internazzjonali għat-tariffi tad-dwana u nomenklaturi statistiċi, il-Konvenzjoni dwar in-Nomenklatura ffirmata fi Brussel fil-15 ta' Diċembru 1950, li bħalissa qiegħda tintuża bħala l-bażi tat-Tariffa Komuni Doganali u NIMEXE;Billi din il-Konvenzjoni ġiet iffirmata, f'isem il-Komunità, soġġetta għal li tiġi aċċettata, fl-10 ta' Ġunju 1985; billi Protokoll ta' Emenda għal dik il-Konvenzjoni ġie adottat mill-Kunsill ta' Kooperazzjoni Doganali fl-24 ta' Ġunju 1986; billi huwa mixtieq li l-istrument ta' l-aċċettazzjoni ta' dak il-Protokoll jiġi depożitat fl-istess ħin ma’ l-istrument ta' aċċettazzjoni tal-Konvenzjoni Ewropea dwar is-Sistema Armonizzata;Billi l-Komunità tipproponi li tapplika s-sistema armonizzata mill-1 ta' Jannar 1988;Billi huwa ta' interess essenzjali għall-Komunità li taderixxi għal din il-Konvenzjoni, flimkien ma’ l-aktar pajjiżi importanti involuti fil-kummerċ internazzjonali,IDDEĊIEDA KIF ĠEJ:Artikolu 1Il-Konvenzjoni Internazzjonali dwar is-Sistema Armonizzata għad-Deskrizzjoni u l-Kodifika ta' Oġġetti, magħmula fi Brussel fl-14 ta' Ġunju 1983, u l-Protokoll ta' Emenda li hemm magħha, magħmula fi Brussel fl-24 ta' Ġunju 1986, huma b'dan approvati f'isem il-Komunità.It-testi tal-Konvenzjoni u tal-Protokoll ta' Emenda li hemm magħha huma mehmużin ma’ din id-Deċiżjoni.Artikolu 2Din id-Deċiżjoni m'għandha bl-ebda mod tippreġudika l-pożizzjoni tal-Komunitá fin-negozjati dwar l-adozzjoni ta' skedi riveduti ta' konċessjonijiet fit-tariffi bażati fuq is-Sistema Armonizzata. Dawn in-negozjati għandhom ikomplu jsiru fi qbil strett mal-linji gwida speċifiċi miftiehma mill-GATT bl-għan li tkun żgurata n-newtralità fit-traspożizzjoni ta' skedi ta' tariffi.Artikolu 3Il-President tal-Kunsill huwa b'din awtorizzat li jinnomina l-persuna bis-setgħa li tiddepożita l-istrumenti ta' l-aċċettazzjoni f'isem il-Komunità [3].Magħmul fil-Lussemburgu, fis-7 ta' April 1987.Għall-KunsillIl-PresidentPh. Maystadt[1] ĠU Ċ 120, ta' l- 4.5.1984, p. 2.[2] ĠU Ċ 300, tat- 12.11.1984, p. 53.[3] Id-data tad-dħul fis-seħħ tal-Konvenzjoni u l-Protokoll ta' Emenda li hemm magħha għandhom jiġu ppubblikati fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill.--------------------------------------------------


title: 2010/411/: Deċiżjoni tal-Kunsill tat- 28 ta’ Ġunju 2010 dwar l-iffirmar, f’isem l-Unjoni, tal-Ftehim bejn l-Unjoni Ewropea u l-Istati Uniti tal-Amerika dwar l-ipproċessar u t-trasferiment ta’ Data dwar Messaġġi Finanzjarji mill-Unjoni Ewropea għall-Istati Uniti għall-finijiet tal-Programm dwar ir-Rintraċċar tal-Finanzjament tat-Terroriżmu

text:
               27.7.2010

               MT

               Il-Ġurnal Uffiċjali tal-Unjoni Ewropea

               L 195/1

         DEĊIŻJONI TAL-KUNSILL
   tat-28 ta’ Ġunju 2010
   dwar l-iffirmar, f’isem l-Unjoni, tal-Ftehim bejn l-Unjoni Ewropea u l-Istati Uniti tal-Amerika dwar l-ipproċessar u t-trasferiment ta’ Data dwar Messaġġi Finanzjarji mill-Unjoni Ewropea għall-Istati Uniti għall-finijiet tal-Programm dwar ir-Rintraċċar tal-Finanzjament tat-Terroriżmu
   (2010/411/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 87(2)(a) u 88(2), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               B’deċiżjoni tal-11 ta’ Mejju 2010, il-Kunsill awtorizza lill-Kummissjoni sabiex tiftaħ negozjati f’isem l-Unjoni Ewropea bejn l-Unjoni u l-Istati Uniti biex titqiegħed għad-dispożizzjoni tad-Dipartiment tat-Teżor tal-Istati Uniti d-data dwar messaġġi finanzjarji għall-prevenzjoni u għall-ġlieda kontra t-terroriżmu u l-finanzjament tat-terroriżmu. In-negozjati ġew konklużi b’suċċess billi ġie inizjalat il-Ftehim bejn l-Unjoni Ewropea u l-Istati Uniti tal-Amerika dwar l-ipproċessar u t-trasferiment ta’ Data dwar Messaġġi Finanzjarji mill-Unjoni Ewropea għall-Istati Uniti għall-finijiet tal-Programm dwar ir-Rintraċċar tal-Finanzjament tat-Terroriżmu (“il-Ftehim”).

               (2)

               Il-Ftehim għandu jiġi ffirmat, soġġett għall-konklużjoni tiegħu fi stadju aktar tard.

               (3)

               Il-Ftehim jirrispetta d-drittijiet fundamentali u josserva l-prinċipji rikonoxxuti b’mod partikolari fil-Karta tad-Drittijiet Fundamentali tal-Unjoni Ewropea, speċjalment id-dritt għal ħajja privata u tal-familja, rikonoxxut fl-Artikolu 7 tal-Karta, id-dritt għall-protezzjoni tad-data personali, rikonoxxut fl-Artikolu 8 tal-Karta, u d-dritt għal rimedju effettiv u għal proċess imparzjali, rikonoxxut fl-Artikolu 47 tal-Karta. Il-Ftehim għandu jiġi applikat skont dawk id-drittijiet u prinċipji.

               (4)

               Skont l-Artikolu 3 tal-Protokoll Nru 21 dwar il-Pożizzjoni tar-Renju Unit u tal-Irlanda fir-rigward tal-ispazju ta’ Libertà, Sigurtà u Ġustizzja anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, ir-Renju Unit innotifika x-xewqa tiegħu li jieħu sehem fl-adozzjoni u fl-applikazzjoni ta’ din id-Deċiżjoni.

               (5)

               F’konformità mal-Artikoli 1 u 2 tal-Protokoll Nru 21 dwar il-Pożizzjoni tar-Renju Unit u tal-Irlanda fir-rigward tal-ispazju ta’ Libertà, Sigurtà u Ġustizzja anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, l-Irlanda mhijiex qed tieħu sehem fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha, mingħajr ħsara għad-drittijiet tagħha taħt il-Protokoll fir-rigward tad-Deċiżjoni dwar il-konklużjoni tal-Ftehim.

               (6)

               B’konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qiegħda tieħu sehem fl-adozzjoni ta’ din id-Deċiżjoni, u mhijiex marbuta biha jew soġġetta għall-applikazzjoni tagħha.

         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim bejn l-Unjoni Ewropea u l-Istati Uniti tal-Amerika dwar l-ipproċessar u t-trasferiment ta’ Data dwar Messaġġi Finanzjarji mill-Unjoni Ewropea għall-Istati Uniti għall-finijiet tal-Programm dwar ir-Rintraċċar tal-Finanzjament tat-Terroriżmu (1) (“il-Ftehim”) huwa b’dan approvat f’isem l-Unjoni, soġġett għall-konklużjoni tal-imsemmi Ftehim.
   Artikolu 2
   Il-President tal-Kunsill huwa b’dan awtorizzat sabiex jinnomina l-persuna(i) awtorizzata(i) sabiex tiffirma/jiffirmaw il-Ftehim f’isem l-Unjoni soġġett għall-konklużjoni tiegħu.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-28 ta’ Ġunju 2010.

            Għall-Kunsill

            Il-President

         M. Á. MORATINOS

      (1)  Ara paġna 5 ta' dan il-Ġurnal Uffiċjali.


title: Deċiżjoni tal-Kunsill 2011/298/PESK tat- 23 ta’ Mejju 2011 li temenda d-Deċiżjoni 2010/279/PESK dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)

text:
               24.5.2011

               MT

               Il-Ġurnal Uffiċjali tal-Unjoni Ewropea

               L 136/64

         DEĊIŻJONI TAL-KUNSILL 2011/298/PESK
   tat-23 ta’ Mejju 2011
   li temenda d-Deċiżjoni 2010/279/PESK dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28 u l-Artikolu 43(2) tiegħu,
   Billi:

               (1)

               Fit-30 ta’ Mejju 2007, il-Kunsill adotta l-Azzjoni Konġunta 2007/369/PESK (1) li tistabbilixxi l-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN).

               (2)

               Fit-18 ta’ Mejju 2010, il-Kunsill adotta d-Deċiżjoni 2010/279/PESK (2) li estendiet l-EUPOL AFGHANISTAN sal-31 ta’ Mejju 2013.

               (3)

               L-ammont finanzjarju ta’ referenza previst fid-Deċiżjoni 2010/279/PESK u maħsub li jkopri l-infiq relatat mal-EUPOL AFGHANISTAN sal-31 ta’ Mejju 2011 għandu jkopri l-perijodu sal-31 ta’ Lulju 2011.

               (4)

               Id-Deċiżjoni 2010/279/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Fl-Artikolu 13 tad-Deċiżjoni 2010/279/PESK, il-paragrafu 1 għandu jinbidel b’dan li ġej:

      “1.   L-ammont finanzjarju ta’ referenza maħsub sabiex ikopri n-nefqa relatata mal-EUPOL AFGANISTAN sal-31 ta’ Lulju 2011 għandu jkun ta’ EUR 54 600 000.”.

   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-23 ta’ Mejju 2011.

            Għall-Kunsill

            Il-President

         C. ASHTON

      (1)  ĠU L 139, 31.5.2007, p. 33.

      (2)  ĠU L 123, 19.5.2010, p. 4.


title: 2013/618/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Impriża Konġunta ENIAC għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/345

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit tal-Impriża Konġunta ENIAC għas-sena finanzjarja 2011
   (2013/618/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta ENIAC għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta ENIAC għas-sena finanzjarja 2011, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05755/2013 — C7–0040/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 72/2008 tal-20 ta’ Diċembru 2007 li jistabbilixxi l-Impriża Konġunta ENIAC (4), u b’mod partikolari l-Artikolu 11(4) tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0105/2013),

               1.

               Jagħti l-kwittanza lid-Direttur Eżekuttiv tal-Impriża Konġunta ENIAC għall-implimentazzjoni tal-baġit tal-Impriża Konġunta għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni u r-riżoluzzjoni li hi parti integrali minnha lid-Direttur Eżekuttiv tal-Impriża Konġunta ENIAC, lill-Kunsill, lill-Kummissjoni u lill-Qorti tal-Awdituri, u biex jiżgura li jigu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 6, 10.1.2013, p. 18.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 30, 4.2.2008, p. 21.

      (5)  ĠU L 357, 31.12.2002, p. 72.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Impriża Konġunta ENIAC għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Impriża Konġunta ENIAC għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta ENIAC għas-sena finanzjarja 2011, flimkien mat-tweġibiet tal-Impriża Konġunta (1),

                  —

                  wara li kkunsidra r-rakkomandazzjoni tal-Kunsill tat-12 ta’ Frar 2013 (05755/2013 — C7–0040/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament tal-Kunsill (KE) Nru 72/2008 tal-20 ta’ Diċembru 2007 li jistabbilixxi l-Impriża Konġunta ENIAC (4), u b’mod partikolari l-Artikolu 11(4) tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0105/2013),

                  A.

                  billi l-Impriża Konġunta ENIAC (l-“Impriża Konġunta”) twaqqfet fl-20 ta’ Diċembru 2007 għal perjodu ta’ 10 snin biex tiddefinixxi u timplimenta “Aġenda ta’ Riċerka” għall-iżvilupp ta’ kompetenzi ewlenin għan-nanoelettronika fl-oqsma kollha differenti ta’ applikazzjoni,

                  B.

                  billi l-Impriża Konġunta ngħatat l-awtonomija finanzjarja tagħha f’Lulju 2010;

                  C.

                  billi l-Qorti tal-Awdituri stqarret li kisbet assigurazzjonijiet raġonevoli li l-kontijiet annwali tal-Impriża Konġunta għas-sena finanzjarja 2011 huma affidabbli;

                  D.

                  billi l-Qorti tal-Awdituri tat opinjoni kwalifikata dwar il-legalità u r-regolarità tat-tranżazzjonijiet li fuqhom huma bbażati l-kontijiet tal-Impriża Konġunta;

                  E.

                  billi l-kontribuzzjoni massima mill-Unjoni għall-Impriża Konġunta għall-perjodu ta’ 10 snin hija EUR 450 000 000, somma li għandha titħallas mill-baġit tas-Seba’ Programm ta’ Qafas għar-Riċerka,

         Il-ġestjoni baġitarja u finanzjarja

                  1.

                  Jieħu nota tal-fatt li l-baġit finali 2011 tal-Impriża Konġunta inkluda approprjazzjonijiet ta’ impenn u ta’ pagament li jammontaw għal EUR 66 000 000 u EUR 35 000 000 rispettivament u li r-rati ta’ utilizzazzjoni kienu 97 % għall-approprjazzjonijiet ta’ impenn u 48 % għall-approprjazzjonijiet ta’ ħlas rispettivament; jinnota, barra minn hekk, li mill-EUR 63,6 miljun f’approprjazzjonijiet ta’ impenn disponibbli għal attivitajiet operazzjonali, EUR 20,1 miljun kien implimentat bħala impenn globali għall-ewwel sejħa għall-proposti 2011 u EUR 42,2 miljun kien implimentat bħala impenn globali għat-tieni sejħa għall-proposti 2011; jitlob rapport ta’ progress dettaljat dwar dawk in-nuqqasijiet li jagħmel proposti speċifiċi għal titjib gradwali fir-rati ta’ utilizzazzjoni;

                  2.

                  Jiddispjaċih li l-approprjazzjonijiet tal-Impriża Konġunta li kellhom jiġu implimentati sal-aħħar tal-2010 u l-approprjazzjonijiet li kellhom jiġu implimentati sal-aħħar tal-2011 ġew diżimpenjati f’Jannar 2012 u li l-impenn globali mhux użat ta’ EUR 2,8 miljun fuq il-linja baġitarja tal-attivitajiet operazzjonali għall-2010 b’data finali ta’ implimentazzjoni tal-31 ta’ Diċembru 2011 ma ġiex diżimpenjat; jieħu nota tal-fatt li l-Impriża Konġunta ħadet azzjonijiet biex tevita kwalunkwe ripetizzjoni futura billi ddefinixxiet proċedura dettaljata għall-ġestjoni tal-għeluq tas-sena u billi stabbilixxiet skadenzi stretti;

                  3.

                  Jinsab imħasseb fuq il-fatt li l-kontijiet annwali tal-Impriża Konġunta rċevew opinjoni kwalifikata mill-Qorti tal-Awdituri dwar il-legalità u r-regolarità tat-tranżazzjonijiet li fuqhom huma bbażati dawk il-kontijiet minħabba l-fatt li l-Impriża Konġunta ma kinitx f’pożizzjoni li tevalwa jekk l-istrateġija ta’ awditu ex post tipprovdiex assigurazzjoni suffiċjenti fir-rigward tal-legalità u r-regolarità tat-tranżazzjonijiet sottostanti; itenni li l-Impriża Konġunta għandha ssaħħaħ mingħajr dewmien il-kwalità tal-kontroll ex ante tagħha b’mod partikolari għall-ġestjoni tal-għotjiet u jitlob li l-awtorità ta’ kwittanza tkun informata bir-riżultati tal-proċessi tal-awditu ex post li jmiss imwettqa mill-Impriża Konġunta; jistenna li l-Qorti permezz tal-awditi indipendenti tagħha tkun f’pożizzjoni li tipprovdi lill-awtorità tal-kwittanza bl-opinjoni tagħha dwar l-effettività tal-istrateġija tal-awditjar ex post tal-Impriża Konġunta;

                  4.

                  Ifakkar li l-Impriża Konġunta adottat fl-2010 strateġija ta’ awditu ex ante li tikkostitwixxi kontroll prinċpali għall-evalwazzjoni tal-legalità u r-regolarità tat-tranżazzjonijiet sottostanti u li l-implimentazzjoni tagħha bdiet fl-2011; jinnota li l-awditjar tal-klejms ta’ spejjeż tal-proġett ġie delegat lill-Awtoritajiet ta’ Finanzjament Nazzjonali (NFAs) tal-Istati Membri, iżda l-ftehimiet amministrattivi ffirmati mill-NFAs ma jinkludux l-arranġamenti prattiċi għal dawk l-awditi; jinnota, barra minn hekk, li l-Impriża Konġunta ma rċevietx informazzjoni suffiċjenti dwar l-istrateġiji ta’ awditu tal-NFAs; jiddeplora l-fatt li ma twettqu l-ebda awditi ex post mill-NFAs fuq l-għotjiet imħallsa sal-aħħar tal-2011 u jistieden lill-Impriża Konġunta tinforma l-awtorità ta’ kwittanza dwar l-azzjonijiet ta’ segwitu meħuda;

         Sejħiet għall-proposti

                  5.

                  Jieħu nota tal-fatt li s-sejħiet għal proposti organizzati fl-2008, l-2009 u l-2010 rriżultaw fi ftehimiet ta’ għotja ffirmati li ammontaw għal total ta’ EUR 107,9 miljun, ammont li jirrapreżenta 25 % tal-kontribuzzjoni massima tal-Unjoni lill-Impriża Konġunta għal attivitajiet ta’ riċerka, u li fl-2011 tnedew żewġ sejħiet għal proposti li ammontaw għal EUR 62,3 miljun, jinnota li fl-2012, tnedew żewġ sejħiet għal proposti oħra li ammontaw għal EUR 84,5 miljun u li matul l-2013, sejħiet għal proposti b’baġit ta’ EUR 185,3 miljun (42 %) se jkollhom jitnedew sabiex tintuża kompletament il-kontribuzzjoni disponibbli tal-Unjoni ta’ EUR 440 000 000; jitlob lill-Impriża Konġunta tagħmel l-aħjar użu possibbli tar-riżorsi li ġew allokati għall-implimetazzjoni tal-Inizjattiva Teknoloġika Konġunta dwar in-Nanoelettronika;

         Sistemi ta’ kontroll intern

                  6.

                  Itenni l-appell tiegħu li l-Impriża Konġunta għandha timplimenta kompletament il-kontrolli interni tagħha u s-sistemi ta’ informazzjoni finanzjarja; jinnota li dan ħoloq żbalji u dewmien sinifikanti fir-rappurtar finanzjarju li ġew ikkoreġuti qabel l-adozzjoni tal-kontijiet definittivi;

                  7.

                  Jiehu nota li l-Uffiċjal tal-Kontabbiltà tal-Impriża Konġunta vvalida s-sistemi finanzjarji u ta’ kontabbiltà (ABAC u SAP); jinnota, madankollu, li l-proċessi ta’ attività sottostanti ma ġewx ivvalidati, b’mod partikolari dak li jipprovdi informazzjoni finanzjarja dwar il-validazzjoni u l-pagament tal-klejms għall-ispejjeż li waslu mill-awtoritajiet nazzjonali ma ġiex ivvalidat matul l-2011; jitlob lill-Impriża Konġunta tinforma lill-awtorità ta’ kwittanza dwar il-qagħda tal-validazzjoni tal-proċessi ta’ attività sottostanti;

         Awditjar intern

                  8.

                  Jieħu nota tal-fatt li r-Regoli Finanzjarji tal-Impriża Konġunta s’issa għadhom ma ġewx emendati sabiex jinkludu d-dispożizzjoni tar-Regolament Strutturali li jirreferi għas-setgħat tal-awditur intern tal-Kummissjoni; jinnota, madankollu, li fl-2011, is-Servizz tal-Awditjar Intern tal-Kummissjoni wettaq eżerċizzju ta’ evalwazzjoni ta’ riskju u li abbażi tar-riżultat tal-evalwazzjoni ta’ riskju, il-pjan ta’ awditu strateġiku għall-2012-2014 ġie preżentat lill-Bord Governattiv għall-adozzjoni fit-22 ta’ Novembru 2011; ifakkar li fl-aħħar tas-sena 2011 l-Impriża Konġunta kienet għada ma stabbilixxitx il-kapaċità tal-awditu intern tagħha iżda dik l-Impriża Konġunta ddeċidiet fl-2012 li tqabbad membru tal-persunal tagħha stess għall-funzjoni IAC;

         Il-kontribuzzjoni tal-Istati Membri fl-ENIAC

                  9.

                  Jieħu nota tal-fatt li għall-ewwel ħames sejħiet għal proposti, il-kontribuzzjoni finanzjarja mill-Istati Membri ENIAC ammontat għal 1,55 darbiet il-kontribuzzjoni finanzjarja tal-Unjoni u dan imur kontra l-prinċipju statutorju tal-Impriża Konġunta li l-kontribuzzjonijiet finanzjarji mill-Istati Membri ENIAC għandhom jammontaw għal tal-anqas 1,8 darbiet il-kontribuzzjoni finanzjarja tal-Unjoni, filwaqt li l-għotjiet tal-Impriża Konġunta jistgħu jammontaw sa massimu 16,7 % tal-ispejjeż eliġibbli totali tal-proġetti;

                  10.

                  Jikkundanna l-fatt li l-Ġreċja qed tuża l-fondi strutturali tal-Unjoni sabiex tkopri l-kontribuzzjonijiet nazzjonali tagħha lill-benefiċjarji Griegi tal-proġetti ENIAC minflok ma tipprovdi finanzjament nazzjonali u jikkundanna l-fatt li l-Impriża Konġunta rrikonoxxiet il-kontinwazzjoni tal-parteċipazzjoni Griega fil-proġetti ENIAC iżda ma tipprovdi l-ebda finanzjament lill-benefiċjarji Griegi peress li nefqa kofinanzjata mill-fondi strutturali tal-Unjoni ma tistax tirċievi assistenza minn strument finanzjarju ieħor tal-Unjoni skont ir-Regolament tal-Kunsill (KE) Nru 1083/2006 (6); jitlob li l-Kummissjoni tinforma lill-awtorità tal-kwittanza dwar il-legalità ta’ din is-sitwazzjoni kemm jista’ jkun malajr;

         Rapport annwali tal-attività

                  11.

                  Jieħu nota tal-fatt li r-rapport annwali ta’ attività jipprovdi informazzjoni dwar ir-riżultati tal-operazzjonijiet tal-Impriża Konġunta; iżda ma jinkludix evalwazzjoni tal-effiċjenza u l-effikaċja tas-sistema ta’ kontroll intern u fih in-nuqqasijiet li ġejjin:

                              —

                              Nuqqas ta’ informazzjoni dwar l-implimentazzjoni tal-istrateġija tal-awditu ex-post, li mhijiex suffiċjenti biex jiġi konkluż jekk il-kontroll ewlieni huwiex qed jiffunzjona b’mod effettiv u kellux iwassal għal riżerva;

                              —

                              Ebda informazzjoni dwar il-validazzjoni parzjali tas-sistemi finanzjarji u kontabilistiċi mill-uffiċjal tal-kontabbiltà mhija pprovduta;

                              —

                              Id-dgħufijiet fil-kontrolli identifikati fir-rigward tar-rappurtar dwar il-kontabbiltà u l-finanzi ma wasslux għal riżerva fir-rapport annwali ta’ attività;

         Kwistjonijiet oħra relatati mal-ġestjoni

                  12.

                  Jinnota li fl-2011, l-Impriża Konġunta stabbiliet Pjan tal-Kontinwità tal-Attivitajiet u wettqet progress fir-rigward tal-formalizzazzjoni tal-politiki ta’ sigurtà tal-IT iżda jeħtieġ li jsir aktar xogħol sabiex jiġi ffinalizzat il-Pjan ta’ Rkupru minn Diżastru;

                  13.

                  Jilqa’ l-fatt li l-Ftehim mal-Istat Ospitanti bejn l-Impriża Konġunta u l-awtoritajiet Belġjani dwar spazju għall-uffiċċji, privileġġi u immunitajiet u appoġġ ieħor li għandu jingħata ġie ffirmat fit-3 ta’ Frar 2012;

         Kwistjonijiet oħra

         Fużjoni possibbli mal-Artemis

                  14.

                  Iqis li għandha titwettaq analiżi tal-kostijiet-benefiċċji ta’ fużjoni mal-Artemis u li l-Parlament għandu jiġi notifikat dwar ir-riżultati ta’ din il-valutazzjoni. Dan ir-rapport għandu jenfasizza l-vantaġġi u l-iżvantaġġi possibbli ta’ fużjoni bħal din;

                  15.

                  Itenni l-istedina tiegħu lill-Qorti tal-Awdituri biex, fi żmien raġonevoli, tipprovdi rapport speċjali lill-Parlament dwar kwistjonijiet komuni li jinqalgħu minħabba n-natura tal-impriżi konġunti, u li għandhom jiġu indirizzati mill-impriżi konġunti flimkien mas-sħab tagħhom sabiex jiġi żgurat il-valur miżjud tagħhom u t-twettiq effiċjenti tal-programmi ta’ riċerka, ta’ żvilupp teknoloġiku u ta’ dimostrazzjoni tal-Unjoni; jirrimarka wkoll li dak ir-rapport għandu jinkludi valutazzjoni tal-effikaċja tal-istabbiliment u l-istruttura tal-impriżi konġunti.

         (1)  ĠU C 6, 10.1.2013, p. 18.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 30, 4.2.2008, p. 21.

         (5)  ĠU L 357, 31.12.2002, p. 72.

         (6)  ĠU L 210, 31.7.2006, p. 25.


title: Id-Deċiżjoni 1419/1999/KE tal-Parlament Ewropew u tal-Kunsill tal− 25 ta’ Mejju 1999 li tistabbilixxi azzjoni tal-Komunità għall-avveniment tal-Kapitali Ewropea tal-Kultura għas-snin 2005 sa 2019

text:
Avviż Legali Importanti

|

31999D1419

Official Journal L 166 , 01/07/1999 P. 0001 - 0005

		Id-Deċiżjoni 1419/1999/KE tal-Parlament Ewropew u tal-Kunsilltal− 25 ta’ Mejju 1999li tistabbilixxi azzjoni tal-Komunità għall-avveniment tal-Kapitali Ewropea tal-Kultura għas-snin 2005 sa 2019IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunita Ewropea, u partikolarment l-Artikolu 151 tiegħu,Wara li kkunsidraw l-proposta tal-Kummissjoni [1],Wara li kkunsidraw l-opinjoni tal-Kumitat tar-Reġjuni [2],Huma u jaġixxu bi qbil mal-proċedura preskritta fl-Artikolu 251 tat-Trattat [3],(1) Billi, matul l-istorja, l-Ewropa kienet is-sit ta’attività prolifika eċċezzjonali u artistikament varjata; billi l-ħajja urbana kellha rwol maġġuri fl-iżvilupp u l-influwenza tal-kulturi Ewropej;(2) Billi l-Artikolu 151 tat-Trattat jikkonċedi poteri lill-Komunita fil-qasam tal-kultura; billi l-attivita kollha tal-Komunita ddisinjata biex tippromovi attivitajiet kulturali għandha allura tiġi marbuta fuq din il-bażi legali, bi qbil mal-għanijiet u l-medji assenjati lill-Komunita mit-Trattat;(3) Billi, fit-13 ta’ Ġunju 1985, il-Ministri responsabbli mill-laqgħa tal-Affari Kulturali fi ħdan il-Kunsill, adottaw riżoluzjoni dwar l-avveniment annwali "Il-Belt Ewropea tal-Kultura" [4], bl-għan prinċipali jkun li jiftaħ għall-pubbliku Ewropew aspetti partikulari tal-kultura tal-belt, reġjun jew pajjiż konċernat, avveniment li għaliha il-Komunita pprovdiet appoġġ finanzjarju;(4) Billi studju li sar dwar ir-riżultati milħuqa mill-Bliet Ewropej tal-Kultura juru li l-avveniment għandu impatt pożittiv fuq il-media, l-iżvilupp tal-kultura u t-turiżmu u l-għarfien mill-abitanti tal-importanza għall-fatt li l-belt tagħhom ġiet magħżula;(5) Billi l-impatt pożittiv madanakollu mhux dejjem ipproduċa riżultati li damu aktar mit-tul tal-proġett innifsu, u billi, waqt li tagħraf il-kompetenza ta’ min jiddeċiedi dwar il-kontenut tal-proġett, l-attenzjoni ta’ min jiddeċiedi mill-pubbliku fl-ibliet magħżula għandha tkun fuq il-bżonn li tintegra il-proġett kulturali fi proċess dinamiku fiż-żmien medju;(6) Billi din l-inizjattiva hija importanti kemm biex issaħħaħ l-identità lokali u reġjonali kif ukoll biex tinkoraġġixi integrazzjoni Ewropea;(7) Billi, fid-diskussjonijiet li waslu għall-opinjoni tas-7 ta’ April 1995 [5] fuq il-programmm Kalejdoskopju li ġie stabbilit fuq id-Deċiżjoni Nru 719/96/KE [6], il-Parlament Ewropew staqsa l-Kummissjoni biex tippreżenta programmm speċifiku fuq il-Belt Ewropea tal-Kultura wara s-sena 2000 fuq il-bażi ta’ l-Artikolu 151 tat-Trattat;(8) Billi l-importanza u l-impatt tal-avveniment tal-Belt tal-Kultura tirrekjedi l-krejazzjoni ta’ sistema rotazzjonali ta’ nominazzjoni li tassigura li kull Stat Membru jkollu waħda mill-ibliet tiegħu magħżula kull tant żmien b’mod regolari; billi sistema rotazzjonali li hija predikata, konsistenti u trasparenti hija milħuqa l-aħjar permezz ta’ deċiżjoni waħda fejn l-ordni ta’ kif l-Istati Membri se jorganizzaw l-avveniment tiġi deċiża;(9) Billi huwa xieraq għall-Kunsill li jinnomina il-Kapitali tal-Kultura fid-dawl tal-importanza simbolika kbira li din in-nominazzjoni għandha għall-Istati Membri;(10) Billi kull inizjattiva tal-Komunita biex tippromovi il-Belt Ewropea tal-Kultura għandha tissodisfa għanijiet definiti minn qabel u tuża r-riżorsi msemmija fit-Trattat;(11) Billi fil-passat il-Komunita kkontribwiet għall-avvenimenti tal-Belt Ewropea tal-Kultura u għax-Xahar Kulturali Ewropew taħt il-Programm Kaljedoskopju, li se jiskadi fl-1999;(12) Billi fit-22 ta’ Settembru 1997 il-Kunsill adotta Deċiżjoni dwar il-futur tal-azzjoni kulturali Ewropea [7] fejn talab lill-Kummissjoni, bi qbil m’L-Artikolu 208 tat-Trattat, li joħroġ proposti għall-programm wieħed għall-kultura sa Mejju 1998, fejn azzjoni għall-Kapitali Ewropea tal-Kultura tiġi nkorporata, inkluż l-arranġamenti għall-fondi;(13) Billi l-Kummissjoni issottomettiet lill-Parlament Ewropew u lill-Kunsill komunikazzjoni dwar l-ewwel kwadru ta’ programm tal-Komunita Ewropea li jappoġġa l-kultura, li jinkludi proposta għal deċiżjoni li twaqqaf instrument waħdieni għall-finanzjament u l-ipprogrammmar għall-koperazzjoni kulturali,ADDOTTAW DIN ID-DEĊIŻJONI:Artikolu 1Azzjoni tal-Komunitz msejħa "Kapitali Ewropea tal-Kultura" għandha tiġi stabbilita. L-għanijiet tagħha għandhom ikunu li jagħtu prominenza lir-rikezza u d-diversita tal-kulturi Ewropej u l-karatteristiċi li jaqsmu bejniethom, kif ukoll biex jippromovu aktar għarfien ta’ xulxin bejn ċittadini Ewropej.Artikolu 21. Belt waħda ta’ Stat Membru kull darba għandha tiġi nominata bħala l-Belt Ewropea tal-Kultura, hekk kif imsemmi fl-Anness I. L-ordni kronoloġika hekk kif inhi msemmija fl-Anness I tista’ tinbidel bi ftehim ma’ xulxin bejn l-Istati Membri konċernati. In-nominazzjoni jew nominazzjonijiet għandhom jiġu notifikati lill-Parlament Ewropew, lill-Kunsill, lill-Kummissjoni u lill-Kumitat tar-Reġjuni mill-Istati Membri konċernati, possibilment akkompanjati b’rakkomandazzjoni minn dan ta’ l-aħħar, mhux aktar tard minn erba’ snin qabel l-avveniment inkwestjoni għandu jibda.2. Il-Kummissjoni għandha kull sena tifforma pannel ta’ għażla li għandu joħroġ rapport fuq in-nominazzjoni jew nominazzjonijiet li jiġġudika l-għanjiet u karatteristiċi ta’ din l-azzjoni. Il-pannell tal-għażla għandu jkun kompost minn seba’ figuri mexxejja u indipendenti li huma esperti fis-settur kulturali, tnejn minn dawn għandhom ikunu maħtura mill-Parlament Ewropew, tnejn mill-Kunsill, tnejn mill-Kummissjoni u wieħed mill-Kumitat tar-Reġjuni. Il-pannell tal-għażla għandu jissottometti r-rapport tiegħu lill-Kummissjoni, lill-Parlament Ewropew u lill-Kunsill.3. Il-Parlament Ewropew jista’ jagħddi opinjoni lill-Kummissjoni fuq in-nominazzjoni jew nominazzjonijiet mhux aktar tard minn tlett xhur wara li jirċievi r-rapport. Il-Kunsill, fuq rakkomandazzjoni mill-Kummissjoni mibnija fid-dawl tal-opinjoni tal-Parlament Ewropew u mir-rapport tal-pannell tal-għażla, għandu jinnomina uffiċċjalment il-belt in kwistjoni bħala l-Kapitali Ewropea tal-Kultura għas-sena li għaliha ġiet nnominata.Artikolu 3In-nominazzjoni għandha tinkludi proġett kulturali ta’ dimensjoni Ewropea, bbażat prinċiparjament fuq koperazzjoni kulturali bi qbil mal-għanijiet u azzjoni provduti fl-Artikolu 151 ta’ t-Trattat.Is-sottomissjoni għandha tispeċifika kif il-belt nominata hija maħsuba li:- tagħti prominenza lill-movimenti u stili artistiċi li ispiraw lill-Ewropej jew li għalihom taw kontribut sinifikanti,- tippromovi avvenimenti li jinvolvu nies attivi fil-kultura minn bliet oħra fl-Istati Membri u li jwasslu għall-koperazzjoni kulturali fit-tul, u li tinkoraġġixxi l-moviment tagħhom fi ħdan l-Unjoni Ewropea,- tappoġġa u tiżviluppa xogħol krejattiv, li huwa element essenzjali f’kull politika kulturali;- tassigura il-mobiliżżazzjoni u l-parteċipazzjoni ta’ sezzjonijiet kbar tal-popolazzjoni, u konsegwentament, l-impatt soċjali tal-azzjoni u l-kontinwita tagħha wara s-sena tal-avvenimenti,- tinkoraġġixxi r-riċeviment taċ-ċittadini tal-Unjoni u t-tixrid l-aktar possibbilment wiesgħa tal-avvenimenti varji minħabba t-tħaddim tal-forom kollha ta’ media differenti,- tippromovi djalgu bejn kulturi Ewropej u dawk minn partijiet oħra tad-dinja, u f’dak l-ispirtu, tottimizza l-ftuħ u l-ftehim għall-oħrajn, li huma valuri kulturali fundamentali,- tisfrutta l-wirt storku, l-arkitettura urbana u l-kwalità tal-ħajja fil-belt.Artikolu 4Pajjiżi Ewropej li mhumiex membri jistgħu jipparteċipaw f’din l-azzjoni. Kull wieħed minn dawn il-pajjiżi jista’ jinnomina belt waħda bħala l-Kapitali Ewropea tal-Kultura u għandu jinnotifika n-nominazzjoni tiegħu lill-Parlament Ewropew, lill-Kunsill, lill-Kummissjoni, u lill-Kumitat tar-Reġjuni. Il-Kunsill, unanimament fuq rakkomandazzjoni tal-Kummissjoni, għandu jinnomina uffiċċjalment waħda minn dawn l-ibliet nominati bħala l-Kapitali Ewropea tal-Kultura għal kull sena, waqt li jżomm f’moħħu ix-xewqa ta’ erba snin għall-preparazzjoni.Artikolu 5Kull belt għandha torganizza programm ta’ avvenimenti kulturali li jagħtu prominenza lill-kultura tal-belt u l-wirt kulturali tagħha stess kif ukoll il-post tagħha fil-wirt kulturali komuni, u tinvolvi nies konċernati f’attivitajiet kulturali minn pajjiżi Ewropej oħra bil-ħsieb li titwaqqaf koperazzjoni li ttul. Flimkien ma’ dan kollu, il-lista li tindika il-kriterji tal-ippjanar u l-evalwazzjoni misjuba f’L-Anness II għandha tiġi kkunsidrata sa kemm hu possibli mill-belt nominata meta tkun qed tippjana l-programmm tagħha. Fil-prinċipju, dan il-programmm għandu jdum sena iżda bħala eċċezzjoni bliet nominati jistgħu jagħżlu perjodu ta’ żmien iqsar. Il-bliet jistgħu jagħżlu li jinvolvu r-reġjun ta’ madwarhom fil-programm tagħhom. Għandu jkun hemm rabta bejn il-programmi tal-ibliet nominati fl-istess sena.Artikolu 6Kull sena il-Kummissjoni għandha tipproduċi rapport li jevalwa r-riżultati tal-avveniment tas-sena ta’ qabel, li jinkludi analiżi mill-organizzatturi ta’ dan l-avveniment. Dan ir-rapport għandu jiġi preżentat lill-Parlament Ewropew, lill-Kunsill u lill-Kumitat tar-Reġjuni. Il-Kummissjoni tista’ wkoll tagħmel xi proposti għar-reviżjoni ta’ din id-Deċiżjoni li hija tiġġudika li jkunu neċessarji għall-operat sew ta’ din l-azzjoni, u partikolarment bil-ħsieb tat-tkabbir fil-futur tal-Unjoni.Magħmula fi Brussel, fil-25 ta’ Mejju 1999.Għall-Parlament EwropewIl-PresidentJ. M. Gil-roblesGħall-KunsillIl-PresidentH. Eichel[1] ĠU C 362, tat-28.11.1997, p. 12.[2] ĠU C 180, tal-11.6.1998, p. 70.[3] Opinjoni tal-Parlament Ewropew tat-30 ta’ April 1998 (ĠU C 152, tal-18.5.1998, p. 55), Pożizzjoni Komuni tal-Kunsill tal-24 ta’ Lulju 1998 (ĠU C 285, tal-14.9.1998, p. 5) u d-Deċiżjoni tal-Parlament Ewropew tal-11 ta’ Marzu 1999 (ĠU Ċ, tal- 21.6.1999). Deċiżjoni tal-Kunsill tal-10 ta’ Mejju 1999.[4] ĠU C 153, tat-22.6.1985, p. 2.[5] ĠU C 109, tal-1.5.1995, p. 281.[6] Deċiżjoni Nru 719/96/KE tal-Parlament Ewropew u tal-Kunsill tad-29 ta’ Marzu 1996 li jistabbilixxi programm li jappoġġa attivitajiet artistiċi u kulturali b’dimensjoni Ewropea (Kaljedoskopju) (ĠU L 99, tal-20.4.1996, p. 20).[7] ĠU C 305, tas-7.10.1997, p. 1.--------------------------------------------------L-ANNESS IORDNI TA' INTITULAR GĦAN-NOMINAZZJONI TA' KAPITALI EWROPEA TAL-KULTURA2005 | l-Irlanda |2006 | l-Olanda |2007 | Il-Lussemburgu |2008 | Ir-Renju Unit |2009 | l-Awstrija |2010 | Il-Ġermanja |2011 | Il-Finlandja |2012 | Il-Portugall |2013 | Franza |2014 | l-Isvezja |2015 | Il-Belġu |2016 | Spanja |2017 | Id-Danimarka |2018 | Il-Greċja |2019 | l-Italja |--------------------------------------------------L-ANNESS IILISTA LI TINDIKA L-KRITERJI TA’ L-IPPJANAR U L-EVALWAZZJONIElementi possibli għall-programmi tal-ibliet nominati:- promozzjoni ta’ movimenti u stili artistiċi maqsuma fl-izvilupp ta’ dik il-belt li kellha rwol partikolari,- organizzazzjoni ta’ avvenimenti artistiċi (mużika, danza, teatru, arti viżwali, ċinema, eċċ.) u titjib fil-promozzjoni u l-immaniġġar tal-arti,- promozzjoni tal-għarfien pubbliku Ewropew tal-figuri u avvenimenti li ħallew marka fuq l-istorja u l-kultura tal-belt,- organizzazzjoni ta’ attivitajiet speċifiċi ddisinjati biex jinkorraġġixxu l-innovazzjoni artistika u biex jiġġeneraw forom ġodda ta’ azzjoni kulturali u djalgu,- organizzazzjoni ta’ miżuri biex jiżdied l-aċċess u l-għarfien ta’ assi artistiċi fissi u mobilizzati u produzzjonijiet artistiċi speċifikament ta’ dik il-belt,- organizzazzjoni ta’ proġetti kulturali speċifiċi ddisinjati biex iħajjru ż-żagħżagħ għall-arti,- organizzazzjoni ta’ proġetti kulturali speċifiċi ddisinjati biex iżidu l-għaqda soċjali,- tieħu l-attivitajiet pjanati għall-pubbliku akbar, partikolarment bl-użu ta’ mezzi diversi tal-media, mezzi awdjoviżwali u sistemi b’ħafna lingwi,- kontribuzzjoni għall-izvilupp tal-attivita ekonomika, partikolarment fil-qasam tax-xogħol u t-turiżmu,- bżonn biex tiżviluppa turiżmu ta’ kwalità għolja u kulturament innovattiv b’konċessjoni għall-importanza ta’ din il-konnessjoni tal-immaniġġar tal-wirt kulturali fuq bażi sostenibbli u r-rikonċiljazzjoni tax-xewqat tal-viżitaturi ma’ dawk tal-popolazzjoni lokali,- organizzazzjoni ta’ proġetti ddisinjati biex tinkorraġġixxi l-iżvilupp tar-rabta bejn il-wirt tal-arkitettura u strateġiji għal żvilupp urban ġdid,- organizzazzjoni konġunta ta’ inizjattivi ddisinjati biex tipromovi djalgu bejn il-kulturi tal-Ewropa u l-kulturi ta’ partijiet oħra tad-dinja.--------------------------------------------------


title: 2013/773/UE: Deċiżjoni tal-Kunsill tas- 17 ta’ Diċembru 2013 li taħtar membru Ġermaniż fil-Kumitat tar-Reġjuni

text:
               19.12.2013

               MT

               Il-Ġurnal Uffiċjali tal-Unjoni Ewropea

               L 343/41

         DEĊIŻJONI TAL-KUNSILL
   tas-17 ta’ Diċembru 2013
   li taħtar membru Ġermaniż fil-Kumitat tar-Reġjuni
   (2013/773/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta tal-Gvern Ġermaniż,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015.

               (2)

               Konsegwentement għat-tmiem tal-mandat tas-Sinjura Emilia MÜLLER, sar vakanti siġġu ta' membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               —

               Dr Beate MERK, Bayerische Staatsministerin für Europaangelegenheiten und regionale Beziehungen.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-17 ta’ Diċembru 2013.

            Għall-Kunsill

            Il-President

         L. LINKEVIČIUS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Il-Kunsill u Kummissjoni deċiżjoni tal-Kunsill u tal-Kummissjoni tat-23 ta’ Settembru 1997 rigward il-konklużjoni, mill-Komunitajiet Ewropej, tat-Trattat fuq iċ-Charter ta’ l-Enerġija u l-Protokoll taċ-Charter ta’ l-Enerġija dwar l-effiċjenza fl-enerġija u l-aspetti ambjentali relatati

text:
Avviż Legali Importanti

|

31998D0181

Official Journal L 069 , 09/03/1998 P. 0001 - 0116

		Il-Kunsill u Kummissjoni Deċiżjoni tal-Kunsill u tal-Kummissjonitat-23 ta’ Settembru 1997rigward il-konklużjoni, mill-Komunitajiet Ewropej, tat-Trattat fuq iċ-Charter ta’ l-Enerġija u l-Protokoll taċ-Charter ta’ l-Enerġija dwar l-effiċjenza fl-enerġija u l-aspetti ambjentali relatati [1]IL-KUNSILL TA’ L-UNJONI EWROPEA,IL-KUMMISJONI TAL-KOMUNITAJIET EWROPEJ,Wara li kkunsidraw t-Trattat li jistabbilixxi l-Komunità Ewropea tal-Faħam u l-Azzar u, b’mod partikolari, l-Artikolu 95 tiegħu,Wara li kkunsidraw it-Trattat li jistabbilixxi il-Komunità Ewropea u, partikolarment, l-Artikolu 54(2), l-aħħar sentenza ta’ l-Artikolu 57(2), l-Artikoli 66, 73c(2), 87, 99, 100a, 113, 130s(1) u 235, flimkien mat-tieni sentenza ta’ l-Artikolu 228(2) u t-tieni subparagrafu ta’ l-Artikolu 228(3) tiegħu,Wara li kkunsidraw it-Trattat li jistabbilixxi l-Komunità Ewropea ta’ l-Enerġija Atomika, u partikolarment, t-tieni paragrafu ta’ l-Artikolu 101 tiegħu,Wara li kkunsidraw l-opinjoni tal-Kumitat Konsultattiv stabbilit bit-Trattat li jistabbilixxi l-Komunità Ewropea tal-Faħam u l-Azzar,Wara li kkunsidraw il-proposta mill-Kummissjoni,Wara li kkunsidraw il-kunsens unanima tal-Kunsill permezz ta’ l-Artikolu 95 tat-Trattat li jistabbilixxi l-Komunità Ewropea tal-Faħam u l-Azzar,Wara li kkunsidraw il-kunsens tal-Parlament Ewropew [2],Wara li kkunsidraw l-approvazzjoni mogħtija mill-Kunsill permezz ta’ l-Artikolu 101 tat-Trattat li jistabbilixxi l-Komunità Ewropea ta’ l-Enerġija Atomika,Billi ċ-Charter Ewropea ta’ l-Enerġija kienet iffirmata mill-Komunitajiet Ewropej u mill-Istati Membri tagħhom fis-17 ta’ Diċembru 1991;Billi, fis-17 ta’ Diċembru 1994, il-Komunitajiet Ewropej u l-Istati Membri tagħhom iffirmaw it-Trattat fuq iċ-Charter ta’ l-Enerġija u l-Protokoll taċ-Charter ta’ l-Enerġija dwar l-effiċjenza ta’ l-enerġija u aspetti ambjentali relatati sabiex jipprovdu qafas legali internazzjonali b’sigurtà u li jorbot għall-prinċipji u l-għanijiet stabbiliti f’dak iċ-Charter;Billi l-Komunitajiet Ewropej u l-Istati Membri tagħhom qegħdin provviżjonalment japplikaw it-Trattat fuq iċ-Charter ta’ l-Enerġija bis-saħħa tad-Deċizjonijiet tal-Kunsill Nru 94/998/KE [3] u 94/1067/Euratom [4] mid-data tal firma tagħhom;Billi l-prinċipji u l-għanijiet tat-Trattat fuq iċ-Charter ta’ l-Enerġija huma ta’ importanza fondamentali għall-futur ta’ l-Ewropa, filwaqt li jippermettu lill-membri tal-Commonwealth tal-Istati Indipendenti u l-pajjiżi ta’ l-Ewropa Ċentrali u tal-Lvant li jiżviluppaw il-potenzjal tagħhom ta’ enerġija, waqt li jgħinu biex itejbu s-sigurtà tal-forniment;Billi l-prinċipji u l-għanijiet tal-Protokoll taċ-Charter ta’ l-Enerġija għandhom jgħinu biex jipprovdu protezzjoni akbar għall-ambjent, l-aktar billi jgħollu l-effiċjenza fl-enerġija;Billi huwa meħtieġ li tkun ikkonsolidata l-inizjattiva u rwol ċentrali tal-Komunitajiet Ewropej, billi tippermetti lil dawn ta’ l-aħħar li jipparteċipaw bis-sħiħ fl-implementazzjoni tat-Trattat fuq iċ-Charter ta’ l-Enerġija u l-Protokoll taċ-Charter ta’ l-Enerġija;Billi l-konklużjoni tat-Trattat fuq iċ-Charter ta’ l-Enerġija u l-Protokoll taċ-Charter ta’ l-Enerġija għandha tgħin biex jinkisbu l-għanijiet tal-Komunitajiet Ewropej;Billi l-Artikolu 73ċ(2) tat-Trattat li jistabbilixxi l-Komunità Ewropea għandu jintuża bħala bażi legali għal din id-Deċizjoni, ladarba ċ-Charter tatt-Trattat ta’ l-Enerġija jimponi ċerti obligazzjonijiet fuq il-Komunitajiet Ewropej li jirrigwardaw il-moviment tal-kapital u l-pagamenti bejn il-Komunitajiet u partijiet kontraenti minn pajjiżi terżi għat-Trattat fuq iċ-Charter ta’ l-Enerġija;Billi t-Trattat fuq iċ-Charter ta’ l-Enerġija jista’ jeffettwa l-atti leġislattivi bbażati fuq l-Artikolu 235 tat-Trattat li jistabbilixxi l-Komunità Ewropea; billi dan it-Trattat ma pprovda l-ebda poteri apparti minn dawk li joriġinaw mill-Artikolu 235 għall-implementazzjoni ta’ l-obligazzjonijiet imposti b’dak it-Trattat fir-rigward tal-kooperazzjoni fil-qasam ta’ l-enerġija;Billi t-Trattat fuq iċ-Charter ta’ l-Enerġija u l-Protokoll taċ-Charter ta’ l-Enerġija għandhom ikunu approvati mill-Komunitajiet Ewropej;Billi, sabiex tassigura rappreżentazzioni esterna uniformi tal-Komunitajiet Ewropej, kemm fil-proċedura tal-konkluzjoni kemm fit-twettieq tal-impenji li daħlu għalihom il-Komunitajiet Ewropej u l-Istati Membri, għandhom ikunu stabbiliti proċeduri xierqa ta’ koordinament; billi, għal dan il-għan, għandha ssir dispożizzjoni sabiex din id-Deċiżjoni tkun iddepożitata mal-Gvern tar-Repubblika Portugiża fl-istess ħin tal-istrumenti tar-ratifika ta’ l-Istati Membri; billi, għall-istess raġuni, il-pożizzjoni li għandha tkun adottata mill-Komunitajiet Ewropej u mill-Istati Membri trid tkun ikkoordinata fir-rigward tad-deċiżjonijiet li għandhom jittieħdu mill-Konferenza dwar iċ-Charter ta’ l-Energija stabbilita mit-Trattat fuq iċ-Charter ta’ l-Enerġija fl-oqsma li fihom jaqsmu r-responsabbiltà;Billi l-Konferenza dwar iċ-Charter ta’ l-Enerġija għandha l-poter awtonomu li tieħu deċiżjonijiet; billi, bħala konsegwenza, proċeduri xierqa għandhom jiġu pprovduti biex tkun stabbilita l-pożizzjoni tal-Komunitajiet Ewropej fil-Konferenza dwar iċ-Charter ta’ l-Enerġija;Billi dawn il-proċeduri għandhomikunu ta’ natura simplifikata, biex jippermettu sehem effettiv tal-Komunitajiet Ewropej fil-Konferenza msemmija;Billi, fir-rigward tad-deċiżjonijiet tal-Konferenza msemmija hawn fuq li jeħtieġu l-adozzjoni jew il-modifiki tal-leġislazzjoni tal-Komunità, il-Kunsill u l-Kummissjoni għandhom jaġixxu skond ir-regoli stabbiliti fl-Artikolu 228(1) u (2) tat-Trattat li jistabbilixxi l-Komunitajiet Ewropej;Billi, meta d-deċiżjonijiet li għandhom jittieħdu mill-Konferenza dwar iċ-Charter ta’ l-Enerġija jirrigwardaw oqsma ta’ kompetenza mħallta, il-Komunitajiet Ewropej u l-Istati Membri għandhom jikkooperaw bil-għan li jiksbu pożizzjoni komuni, b’konformita mal-ġurisprudenza tal-Qorti tal-Ġustizzja tal-Komunitajiet Ewropej,IDDEĊIDEW KIF ĠEJ:Artikolu 1It-Trattat fuq iċ-Charter ta’ l-Enerġija u l-Protokoll taċ-Charter ta’ l-Enerġija dwar l-effiċjenza ta’ l-Enerġija u aspetti ambjentali relatati (minn issa l-quddiem imsemmija bħala il-"Charter tal-Protokoll ta’ l-Enerġija") huma b’dan approvati f’isem il-Komunità Ewropea tal-Faħam u l-Azzar, il-Komunità Ewropea u il-Komunita Ewropea ta’ l-Enerġija Atomika.It-testi tat-Trattat fuq iċ-Charter ta’ l-Enerġija u taċ-Charter tal-Protokoll ta’ l-Enerġija huma mehmuza ma’ din id-Deċizjoni.Artikolu 2Il-President tal-Kunsill għandu, f’isem il-Komunitajiet Ewropej, jiddepożita l-istrument ta’ l-approvazzjoni tat-Trattat fuq iċ-Charter ta’ l-Enerġija u tal-Protokoll taċ-Charter ta’ l-Enerġija mal-Gvern tar-Repubblika Portugiża, b’konformita ma’ l-Artikoli 39 u 49 tat-Trattat fuq iċ-Charter ta’ l-Enerġija u mal-Artikoli 15 u 21 tal-Protokoll taċ-Charter ta’ l-Enerġija. Permezz ta’ l-istess kondizzjonijiet, il-President tal-Kummissjoni għandu jiddepożita l-istrumenti ta’ l-approvazzjoni f’isem il-Komunità Ewropea tal-Faħam u l-Azzar u tal-Komunità Ewropea ta’ l-Enerġija Atomika.Il-President tal-Kunsill u l-President tal-Kummissjoni, waqt li jaġixxu f’isem il-Komunità Ewropea, il-Komunità Ewropea tal-Faħam u l-Azzar u l-Komunità Ewropea ta’ l-Enerġija Atomika rispettivament, għandhom jikkonsultaw ma l-Istati Membri sabiex jassiguraw, sa kemm hu possibbli, d-depożiti simultanji tal-istrumenti tagħhom ta’ l-approvazzjoni.Artikolu 31. Il-pożizzjoni li l-Komunità Ewropea tista tkun meħtieġa li tieħu fi ħdan il-Konferenza dwar iċ-Charter ta’ l-Enerġija, stabbilita bit-Trattat fuq iċ-Charter ta’ l-Enerġija, fir-rigward ta’ deċiżjonijiet ta’ din il-Konferenza li teħtieġ l-introduzzjoni jew il-modifika tal-leġislazzjoni tal-Komunità għandha, bla ħsara għal paragrafu 3, tkun adottata mill-Kunsill, li jaġixxi b’konformità mar-regoli tat-Trattat li jistabbilixxu l-Komunità Ewropea.Il-Kunsill għandu jaġixxi b’maġġoranza kwalifikata. B’dana kollu, il-Kunsill għandu jaġixxi unanimament jekk id-deċiżjoni li għandha tittieħed mill-imsemmija Konferenza tkopri qasam li għalih tinħtieġ l-unanimità għat-tħaddin tar-regoli nterni tal-Komunità.2. F’każi oħrajn, il-pożizzjoni li għandha tittieħed mill-Komunità Ewropea għandha tkun adottata mill-Kunsill.3. Għal dawk il-materji li jaqgħu fi ħdan il-paragraph 1, il-Kunsill u l-Kummissjoni għandhom jinfurmaw fis-sħiħ lill-Parlament Ewropew fuq bażi regolari u għandhom jagħtu lill-Parlament Ewropew l-opportunità li jesprimi l-opinjonijiet tiegħu fuq il-pożizzjoni li l-Komunità għandha tiehu fil-Konferenza msemmija fil-paragraph 1.Fil-każ ta’ deċiżjonijiet tal-Konferenza msemmija permezz ta’ l-Artikolu 34(7) tat-Trattat fuq iċ-Charter ta’ l-Enerġija, il-Kunsill għandu jikkonsulta, jew jikseb il-kunsens ta’, il-Parlament Ewropew qabel ma jieħu d-deċiżjoni tiegħu, permezz tal-kondizzjonijiet stabbiliti fl-Artikolu 228(3) tat-Trattat li jistabbilixxi il-Komunità Ewropea.4. Il-pożizzjoni li għandha tittieħed f’isem il-Komunità Ewropea tal-Faħam u l-Azzar għandha tkun adottata mill-Kummissjoni bl-approvazzoni tal-Kunsill, li għandu jaġixxi b’maġġoranza kwalifikata jew b’unanimità skond il-materja tas-suġġett.5. Il-pożizzjoni li għandha tittieħed f’isem il-Komunità Ewropea ta’ l-Enerġija Atomika għandha tkun adottata mill-Kummissjoni bl-approvazzoni tal-Kunsill li għandu jaġixxi b’maġġoranza kwalifikata.Artikolu 4Din id-Deċiżjoni għandha tkun ippubblikati fil-Ġurnal Uffiċjali tal-Komunitajiet Ewropej.Magħmula fi Brussell, fit-23 ta’ Settembru 1997.Għall-KunsillIl-PresidentH. WijersGħall-KummissjoniJ. SanterIl-President[1] Id-Deċiżjoni dwar il-konkluzjoni taċ-Charter tat-Trattat ta’ l-Enerġija f’isem il-Komunità Ewropea kienet adottata mill-Kunsill fis-27 ta’ Mejju 1997.[2] ĠU C 85, tas-17.3.1997.[3] ĠU L 380, tal-31.12.1994, p. 1.[4] ĠU L 380, tal-31.12.1994, p. 113.--------------------------------------------------


title: Deċiżjoni tal-Kunsill 2014/326/PESK tat- 28 ta' Jannar 2014 dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika tal-Korea li jistabbilixxi qafas għall-parteċipazzjoni tar-Repubblika tal-Korea f'operazzjonijiet tal-Unjoni Ewropea għall-immaniġġar ta' kriżijiet

text:
               5.6.2014

               MT

               Il-Ġurnal Uffiċjali tal-Unjoni Ewropea

               L 166/1

         DEĊIŻJONI TAL-KUNSILL 2014/326/PESK
   tat-28 ta' Jannar 2014
   dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika tal-Korea li jistabbilixxi qafas għall-parteċipazzjoni tar-Repubblika tal-Korea f'operazzjonijiet tal-Unjoni Ewropea għall-immaniġġar ta' kriżijiet
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 37 tiegħu, flimkien mal-Artikolu 218(5) u (6) tat-Trattat dwar il-Funzjonament tal-Unjoni Ewropea,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Il-kondizzjonijiet rigward il-parteċipazzjoni ta' Stati terzi f'operazzjonijiet tal-Unjoni Ewropea għall-immaniġġar ta' kriżijiet għandhom ikunu stipulati fi ftehim li jistabbilixxi qafas għal tali parteċipazzjoni possibbli fil-futur, pjuttost milli jkunu definiti każ b'każ għal kull operazzjoni kkonċernata.

               (2)

               Wara l-adozzjoni ta' Deċiżjoni mill-Kunsill fit-13 ta' Novembru 2012 li tawtorizza l-ftuħ ta' negozjati, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà nnegozja Ftehim bejn l-Unjoni Ewropea u r-Repubblika tal-Korea li jistabbilixxi qafas għall-parteċipazzjoni tar-Repubblika tal-Korea f'operazzjonijiet tal-Unjoni Ewropea għall-immaniġġar ta' kriżijiet (“il-Ftehim”).

               (3)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika tal-Korea li jistabbilixxi qafas għall-parteċipazzjoni tar-Repubblika tal-Korea f'operazzjonijiet tal-Unjoni Ewropea għall-immaniġġar ta' kriżijiet huwa b'dan approvat f'isem l-Unjoni.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim sabiex tintrabat l-Unjoni.
   Artikolu 3
   Il-President tal-Kunsill għandu, f'isem l-Unjoni, jagħti n-notifika prevista fl-Artikolu 16(1) tal-Ftehim. (1)

   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-28 ta' Jannar 2014.

            Għall-Kunsill

            Il-President

         G. STOURNARAS

      (1)  Id-data tad-dħul fis-seħħ tal-Ftehim ser tiġi pubblikata f'Il-Ġurnal Uffiċjail tal-Unjoni Ewropea mis-Segretarjat Ġenerali tal-Kunsill.


title: 2010/98/: Deċiżjoni tal-Kunsill tas- 16 ta’ Frar 2010 li taħtar il-membri u l-membri supplentital-Kumitat Konsultattiv għas-Sigurtà u s-Saħħa fuq il-Post tax-Xogħol

text:
               20.2.2010

               MT

               Il-Ġurnal Uffiċjali tal-Unjoni Ewropea

               L 45/5

         DEĊIŻJONI TAL-KUNSILL
   tas-16 ta’ Frar 2010
   li taħtar il-membri u l-membri supplentital-Kumitat Konsultattiv għas-Sigurtà u s-Saħħa fuq il-Post tax-Xogħol
   (2010/98/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni tal-Kunsill 2003/C 218/01 tat-22 ta’ Lulju 2003 dwar l-istabbiliment ta’ Kumitat Konsultattiv għas-Sigurtà u s-Saħħa fuq il-Post tax-Xogħol (1), u b’mod partikolari l-Artikolu 3 tagħha,
   Wara li kkunsidra l-lista ta’ kandidati ppreżentata lill-Kunsill mill-Gvernijiet tal-Istati Membri,
   Billi l-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għandhom jinħatru għal perijodu ta’ tliet snin,
   IDDEĊIEDA KIF ĠEJ:
   Artikolu 1
   Dawn li ġejjin inħatru membri u membri supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol għall-perijodu mill-1 ta’ Marzu 2010 sat-28 ta’ Frar 2013:

   I.   RAPPREŻENTANTI TAL-GVERN

               Pajjiż

               Membri

               Supplenti

               Belġju

               Is-Sur Christian DENEVE

               Is-Sur Willy IMBRECHTS
               Is-Sur Xavier LEBICHOT

               Bulgarija

               Is-Sinjura Vaska SEMERDZHIEVA

               Is-Sinjura Darina KONOVA
               Is-Sur Atanas KOLCHAKOV

               Repubblika Ċeka

               Is-Sinjura Daniela KUBÍČKOVÁ

               Is-Sinjura Anežka SIXTOVÁ
               Is-Sur Jaroslav HLAVIN

               Danimarka

               Is-Sinjura Charlotte SKJOLDAGER

               Is-Sinjura Tove LOFT
               Is-Sinjura Annemarie KNUDSEN

               Ġermanja

               Is-Sur Michael KOLL

               Is-Sur Ulrich RIESE
               Is-Sur Kai SCHÄFER

               Estonja

               Is-Sur Ivar RAIK

               Is-Sur Tiit KAADU
               Is-Sinjura Pille STRAUSS-RAATS

               Irlanda

               Is-Sinjura Mary DORGAN

               Is-Sinjura Paula GOUGH
               Is-Sur Daniel KELLY

               Greċja

               Is-Sinjura Elissavet GALANOPOULOU

               Is-Sur Antonios CHRISTODOULOU
               Is-Sur Trifon GINALAS

               Spanja

               Is-Sinjura Concepción PASCUAL-LIZANA

               Is-Sur Mario GRAU RÍOS
               Is-Sinjura Pilar CASLA BENITO

               Franza

               Is-Sinjura Mireille JARRY

               Is-Sur Hervé LANOUZIÈRE
               Is-Sur Laurent GRANGERET

               Italja

               Ċipru

               Is-Sinjur Leandros NICOLAIDES

               Is-Sur Marios KOURTELLIS
               Is-Sur Anastasios YIANNAKI

               Latvja

               Is-Sinjura Inta LAGANOVSKA-DĪRIŅA

               Is-Sinjur Renārs LŪSIS
               Is-Sinjura Jolanta GEDUŠA

               Litwanja

               Is-Sinjura Aldona SABAITIENĖ

               Is-Sinjura Aušra STANKIUVIENĖ
               Is-Sinjura Vilija KONDROTIENĖ

               Lussemburgu

               Ungerija

               Is-Sur András BÉKÉS

               Is-Sinjura Mária GROSZMANN
               Is-Sur János GÁDOR

               Malta

               Is-Sur Mark GAUCI

               Is-Sur David SALIBA
               Is-Sur Vince ATTARD

               Olanda

               Is-Sur Martin P. FLIER

               Is-Sur M.G. DEN HELD
               Is-Sur H.C.J. GOUDSMIT

               Awstrija

               Is-Sinjura Eva-Elisabeth SZYMANSKI

               Is-Sinjura Gertrud BREINDL
               Is-Sinjura Gerlinde ZINIEL

               Polonja

               Is-Sinjura Danuta KORADECKA

               Is-Sinjura Magdalena KLIMCZAK-NOWACKA
               Is-Sur Daniel PODGÓRSKI

               Portugall

               Is-Sur Luís Nascimento LOPES

               Is-Sur José Manuel SANTOS
               Is-Sinjura Alice RODRIGUES

               Rumanija

               Is-Sinjura Livia COJOCARU

               Is-Sinjura Daniela MARINESCU
               Is-Sur Marian TÃNASE

               Slovenja

               Is-Sinjura Tatjana PETRIČEK

               Is-Sur Jože HAUKO

               Slovakkja

               Is-Sinjura Elena PALIKOVÁ

               Is-Sinjura Eleonóra FABIÁNOVÁ
               Is-Sinjura Laurencia JANČUROVÁ

               Finlandja

               Is-Sur Leo SUOMAA

               Is-Sur Erkki YRJÄNHEIKKI
               Is-Sinjura Kristiina MUKALA

               Żvezja

               Is-Sur Bertil REMAEUS

               Is-Sur Stefan HULT
               Is-Sur Mikael ODENBERG

               Renju Unit

               Is-Sur Stuart BRISTOW

               Is-Sur Mr Clive FLEMING
               Is-Sur Stephen TAYLOR

   II.   RAPPREŻENTANTI TAT-TRADE UNIONS

               Pajjiż

               Membri

               Supplenti

               Belġju

               Is-Sur François PHILIPS

               Is-Sur Herman FONCK
               Is-Sur Stéphane LEPOUTRE

               Bulgarija

               Is-Sur Ivan KOKALOV

               Is-Sinjura Emiliya DIMITROVA
               Is-Sur Aleksander ZAGOROV

               Repubblika Ċeka

               Is-Sur Jaroslav ZAVADIL

               Is-Sur Miroslav KOSINA
               Is-Sur Vlastimil ALTNER

               Danimarka

               Is-Sinjura Lone JACOBSEN

               Is-Sur Jan KAHR FREDERIKSEN

               Ġermanja

               Is-Sinjura Marina SCHRÖDER

               Is-Sur Thomas VEIT
               Is-Sur Horst RIESENBERG-MORDEJA

               Estonja

               Is-Sur Argo SOON

               Is-Sur Ülo KRISTJUHAN
               Is-Sur Peeter ROSS

               Irlanda

               Is-Sur Sylvester CRONIN

               Is-Sinjura Esther LYNCH
               Is-Sinjura Dessie ROBINSON

               Greċja

               Is-Sur Ioannis ADAMAKIS

               Is-Sur Ioannis KONSTANTINIDIS
               Is-Sur Ioannis VASSILOPOULOS

               Spanja

               Is-Sur Dionis OÑA

               Mr Pedro J. LINARES
               Is-Sinjura Marisa RUFINO

               Franza

               Is-Sur Gilles SEITZ

               Is-Sur Henri FOREST
               Is-Sur Marc-Antoine MARCANTONI

               Italja

               Ċipru

               Is-Sur Nicos ANDREOU

               Is-Sinjura Maria THEOCHARIDOU
               Is-Sur Stelios CHRISTODOULOU

               Latvja

               Is-Sur Ziedonis ANTAPSONS

               Is-Sur Mārtiņš PUŽULS
               Is-Sur Vladimirs NOVIKOVS

               Litwanja

               Is-Sur Rimantas KUMPIS

               Is-Sur Vitalis JARMONTOVIČIUS
               Is-Sur Gediminas MOZŪRA

               Lussemburgu

               Ungerija

               Is-Sinjur Károly GYÖRGY

               Is-Sinjura Erika KOLLER
               Is-Sinjura Szilvia BORBÉLY

               Malta

               Olanda

               Is-Sur W. VAN VEELEN

               Is-Sur H. VAN STEENBERGEN
               Is-Sinjura S. BALJEU

               Awstrija

               Is-Sinjura Ingrid REIFINGER

               Is-Sinjura Julia NEDJELIK-LISCHKA
               Is-Sur Alexander HEIDER

               Polonja

               Portugall

               Is-Sur José Manuel DA LUZ CORDEIRO

               Is-Sinjura Maria DA CONCEIÇÃO RACHA MEIRO VIEIRA
               Is-Sur Fernando GOMES

               Rumanija

               Is-Sur Cornel CONSTANTINOAIA

               Is-Sinjura Lavinia IONITA
               Is-Sur Liviu APOSTOIU

               Slovenja

               Is-Sur Lučka BÖHM

               Is-Sinjura Andreja MRAK
               Is-Sur Bojan GOLJEVŠČEK

               Slovakkja

               Is-Sur Alexander ŤAŽÍK

               Is-Sur Jaroslav BOBELA
               Is-Sur Bohuslav BENDÍK

               Finlandja

               Is-Sinjura Raili PERIMÄKI

               Is-Sinjura Paula ILVESKIVI
               Is-Sur Erkki AUVINEN

               Żvezja

               Is-Sinjura Christina JÄRNSTEDT

               Is-Sinjura Karin KARLSTRÖM
               Is-Sur Börje SJÖHOLM

               Renju Unit

               Is-Sur Hugh ROBERTSON

               Is-Sinjura Liz SNAPE

   III.   RAPPREŻENTANTI TA’ MIN IĦADDEM

               Pajjiż

               Membri

               Supplenti

               Belġju

               Is-Sur Kris DE MEESTER

               Is-Sur Thierry VANMOL
               Is-Sur André PELEGRIN

               Bulgarija

               Is-Sur Georgi STOEV

               Is-Sur Evgueni EVGUENIEV
               Is-Sinjura Petya GEOREVA

               Repubblika Ċeka

               Is-Sur Karel PETRŽELKA

               Is-Sur Martin RÖHRICH
               Is-Sur Jan BRÁDLER

               Danimarka

               Is-Sur Thomas PHILBERT NIELSEN

               Is-Sinjura Christina SODE HASLUND
               Is-Sur Sven-Peter NYGAARD

               Ġermanja

               Is-Sur Eckhard METZE

               Is-Sur Walter HERMÜLHEIM
               Is-Sur Herbert BENDER

               Estonja

               Is-Sur Marek SEPP

               Is-Sinjura Veronika KAIDIS
               Is-Sinjura Kristi JÕEORG

               Irlanda

               Is-Sur Kevin ENRIGHT

               Is-Sinjura Theresa DOYLE

               Greċja

               Spanja

               Is-Sur Pere TEIXIDÓ CAMPAS

               Is-Sinjura Pilar IGLESIAS VALCARCE
               Is-Sinjura Laura CASTRILLO NÚÑEZ

               Franza

               Is-Sinjura Nathalie BUET

               Is-Sur Patrick LÉVY
               Is-Sur Franck GAMBELLI

               Italja

               Ċipru

               Is-Sur Polyvios POLYVIOU

               Is-Sur Lefteris KARYDIS
               Is-Sinjura Lena PANAGIOTOU

               Latvja

               Is-Sinjura Liene VANCĀNE

               Is-Sur Aleksandrs GRIGORJEVS
               Is-Sur Pēteris DRUĶIS

               Litwanja

               Is-Sur Vaidotas LEVICKIS

               Is-Sur Jonas GUZAVIČIUS
               Is-Sinjura Nadežda FILIPOVA

               Lussemburgu

               Ungerija

               Is-Sur Géza BOMBERA

               Is-Sur Dezső SZEIFERT
               Is-Sur István MANDRIK

               Malta

               Olanda

               Is-Sur W.M.J.M. VAN MIERLO

               Is-Sur G.O.H. MEIJER
               Is-Sur J.J.H.. KONING

               Awstrija

               Is-Sinjura Alexandra SCHÖNGRUNDNER

               Is-Sinjura Christa SCHWENG
               Is-Sinjura Ruth LIST

               Polonja

               Portugall

               Is-Sur Luís HENRIQUE

               Is-Sur Manuel Marcelino PENA COSTA
               Is-Sur Luis Miguel CORREIA MIRA

               Rumanija

               Is-Sur Adrian IZVORANU

               Is-Sur Ovidiu NICOLESCU
               Is-Sur Ion BERCIU

               Slovenja

               Is-Sur Igor ANTAUER

               Is-Sinjura Maja SKORUPAN
               Is-Sinjura Tatjana ÈERIN

               Slovakkja

               Is-Sur Róbert MAJTNER

               Is-Sur Štefan PETKANIČ
               Is-Sur Juraj UHEREK

               Finlandja

               Is-Sur Jyrki HOLLMÉN

               Is-Sinjura Katja LEPPÄNEN
               Is-Sur Rauno TOIVONEN

               Żvezja

               Is-Sinjura Bodil MELLBLOM

               Is-Sur Ned CARTER
               Is-Sinjura Cecilia ANDERSSON

               Renju Unit

               Is-Sur Neil CARBERRY

               Is-Sur Robert CUMMINGS
               Is-Sur Keith SEXTON

         Artikolu 2
   Il-Kunsill għandu jaħtar il-membri u l-membru supplenti li għadhom ma ġewx innominati f’data aktar tard.
   Artikolu 3
   Din id-Deċiżjoni għandha tiġi ppubblikata għall-informazzjoni, f’Il-Ġurnal Uffiċjali tal-Unjoni Ewropea.

      Magħmul fi Brussell, is-16 ta’ Frar 2010.

            Għall-Kunsill

            Il-President

         E. SALGADO

      (1)  ĠU C 218, 13.9.2003, p. 1.


title: Deċiżjoni tal-Kummissjoni tal- 5 ta' Diċembru 2005 li taċċetta impenn offrut li għandu x'jaqsam mal-proċeduri anti-dumping u kontra s-sussidju li jikkonċernaw l-importazzjonijiet ta' l-aċidu sulfaniliku li joriġina mill-Indja

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               95

         DEĊIŻJONI TAL-KUMMISSJONI
   tal-5 ta' Diċembru 2005
   li taċċetta impenn offrut li għandu x'jaqsam mal-proċeduri anti-dumping u kontra s-sussidju li jikkonċernaw l-importazzjonijiet ta' l-aċidu sulfaniliku li joriġina mill-Indja
   (2006/37/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien kontra l-importazzjoni li hi l-oġġett ta' dumping minn pajjiżi mhux membri tal-Komunità Ewropea (1) (“ir-Regolament bażiku anti-dumping”) u b'mod partikolari l-Artikolu 8 tiegħu,
   Wara li kkunsidrat ir-Regolament tal-Kunsill (KE) Nru 2026/97 tas-6 ta' Ottubru 1997 dwar il-ħarsien kontra l-importazzjoni ssussidjata minn pajjiżi mhux membri tal-Komunità Ewropea (2) (“ir-Regolament bażiku kontra s-sussidju”), u b'mod partikolari l-Artikolu 13 tiegħu,
   Wara li kkonsultat il-Kumitat Konsultattiv,
   Billi:
   A.   PROĊEDURA

               (1)

               F'Lulju 2002, il-Kunsill, bir-Regolament (KE) Nru 1338/2002 (3) impona dazji definittivi ta' kontrobilanċ fuq l-importazzjonijiet ta' l-aċidu sulfaniliku li joriġina fl-Indja. Fl-istess jum, il-Kunsill, bir-Regolament (KE) Nru 1339/2002 (4), impona dazji definittivi anti-dumping fuq l-importazzjonijiet ta' aċidu sulfaniliku li joriġina fir-Repubblika tal-Poplu taċ-Ċina u fl-Indja.

               (2)

               Fi ħdan il-qafas ta' dawn il-proċeduri, il-Kummissjoni, bid-Deċiżjoni 2002/611/KE (5) aċċettat impenn dwar prezz offrut minn kumanija Indjana, jiġifieri Kokan Synthetics & Chemicals Pvt Ltd. (“il-kumpanija”).

               (3)

               F'Diċembru 2003, il-kumpanija infurmat lill-Kummissjoni li xtaqet tirtira l-impenn tagħha volontarjament. B'hekk, id-Deċiżjoni tal-Kummissjoni li aċċettat l-impenn ġiet irrevokata bid-Deċiżjoni tal-Kunsill 2004/255/KE (6).

               (4)

               Fi Frar 2004, ġiet konkluża investigazzjoni ta' kontra l-assorbiment li għandha x'taqsam ma' l-importazzjonijiet ta' l-aċidu sulfaniliku li joriġina miċ-Ċina permezz tar-Regolament tal-Kunsill (KE) Nru 236/2004 (7), li żiedet ir-rata tad-dazju anti-dumping definittiv għar-Repubblika tal-Poplu taċ-Ċina minn 21 % għal 33,7 %.

         B.   TALBA GĦAL REVIŻJONI

               (5)

               F'Diċembru 2004, il-kumpanija ressqet talba għal reviżjoni parzjali interim skond l-Artikolu 11(3) tar-Regolament bażiku anti-dumping u l-Artikolu 19 tar-Regolament bażiku kontra s-sussidju rispettivament, illimitat fl-ambitu għall-eżami ta' l-aċċettabilità ta' l-applikazzjoni mill-ġdid ta' l-impenn tiegħu.

               (6)

               It-talba kien fiha biżżejjed evidenza ta' bidla sinifikanti f'ċirkostanzi li kienu seħħu wara li l-kumpanija rtirat volontarjament l-impenn tagħha. Il-kumpanija għalhekk xtaqet toffri mill-ġdid l-impenn tagħha oriġinali u stqarret li, minħabba l-bidla fiċ-ċirkostanzi, impenn bħal dan jista' jkun kemm effettiv kif ukoll operattiv.

               (7)

               Avviż ta' bidu ta' reviżjoni parzjali interim ġie ppubblikat fil-Ġurnal Uffiċjali ta' l-Unjoni Ewropea kif xieraq (8).

         C.   AĊĊETTAZZJONI TA' L-IMPENN

               (8)

               Id-dettalji ta' l-aspetti proċedurali u s-sejbiet ta' l-investigazzjoni ta' reviżjoni huma stipulati fir-Regolament tal-Kunsill (KE) Nru [ŻID] (9) li jemenda kemm ir-Regolament tal-Kunsill (KE) Nru 1338/2002 li jimponi dazju definittiv ta' kontrobilanċ kif ukoll ir-Regolament tal-Kunsill (KE) Nru 1339/2002 li jimponi dazju definittiv anti-dumping fuq l-importazzjonijiet ta' aċidu sulfaniliku li joriġina, inter alia, mill-Indja.

               (9)

               Hija l-konklużjoni ta' l-investigazzjoni li l-impenn revedut offrut mill-kumpanija jista' jiġi aċċettat billi jelimina l-effetti ta' ħsara tad-dumping u tas-sussidjar.

               (10)

               F'din l-offerta riveduta, il-kumpanija qablet li tirranġa l-prezz minimu oriġinarjament offrut biex jindirizza n-natura ċiklika tal-prezz ta' wieħed mill-ingredjenti ewlenin użati fil-produzzjoni ta' l-aċidu sulfaniliku.

               (11)

               Il-kumpanija sejra wkoll tipprovdi lill-Kummissjoni b'tagħrif regolari u dettaljat dwar l-esportazzjonijiet tagħha lejn il-Komunità, li jfisser li l-impenn jista' jiġi ssorveljat effettivament mill-Kummissjoni. Minbarra dan, l-istrutturi tal-bejgħ ta' din il-kumpanija hija tali li l-Kummissjoni tqis li r-riskju li l-impenn miftiehem iqarraq bil-liġi, huwa limitat.

               (12)

               Fid-dawl ta' dan, l-impenn huwa aċċettat.

               (13)

               Sabiex il-Kummissjoni tista' tissorvelja effettivament il-konformità tal-kumpanija ma' l-impenn, meta t-talba għar-rilaxx għaċ-ċirkolazzjoni ħielsa skond l-impenn hija mressqa quddiem l-awtorità tad-dwana rilevanti, l-eżenzjoni mid-dazju se tkun bil-kundizzjoni li tiġi ppreżentata fattura li jkun fiha għall-inqas dawk il-punti ta' informazzjoni elenkati fl-Anness tar-Regolament (KE) 123/2006. Dan il-livell ta' informazzjoni huwa wkoll meħtieġ biex l-awtoritajiet tad-dwana jkunu jistgħu jaċċertaw bi preċiżjoni suffiċjenti li l-konsenja taqbel mad-dokumenti kummerċjali. Fejn ma tiġix ippreżentata fattura, jew meta din ma tikkorrispondix mal-prodott ippreżentat lid-dwana, ir-rata xierqa ta' dazju ta' kontrobilanċ u ta' anti-dumping għandha titħallas minflok.

               (14)

               Biex ikun żgurat aktar ir-rispett effettiv lejn l-impenn, l-importaturi saru konxji permezz tar-Regolament tal-Kunsill ta' hawn fuq li kwalunkwe ksur ta' l-impenn jista' jwassal għall-applikazzjoni retrospettiva tad-dazju anti-dumping u ta' kontrobilanċ fit-transazzjonijiet rilevanti.

               (15)

               Fil-każ ta' ksur jew revoka ta' l-impenn, jew fil-każ ta' rtirar mill-aċċettazzjoni ta' l-impenn mill-Kummissjoni, id-dazju anti-dumping u ta' kontrobilanċ impost skond l-Artikolu 9(4) tar-Regolament bażiku anti-dumping u l-Artikolu 15(1) tar-Regolament bażiku kontra s-sussidju għandu japplika awtomatikament skond l-Artikolu 8(9) tar-Regolament bażiku anti-dumping u l-Artikolu 13(9) tar-Regolament bażiku kontra s-sussidju.

         IDDEĊIDIET KIF ĠEJ:
   Artikolu 1
   L-impenn offrut mill-produttur esportatur imsemmi hawn isfel, li għandu x'jaqsam mal-proċeduri anti-dumping u kontra s-sussidju li jikkonċernaw l-importazzjonijiet ta' l-aċidu sulfaniliku li joriġina mill-Indja huwa hawnhekk aċċettat.

               Pajjiż

               Kumpanija

               Kodiċi Addizzjonali Taric

               L-Indja

               Kokan Synthetics & Chemicals Pvt Ltd, 14 Guruprasad, Gokhale Road (N), Dadar (W), Mumbai 400028

               A398

         Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmula fi Brussell, 5 ta' Diċembru 2005.

            Għall-Kummissjoni

         Peter MANDELSON

            Membru tal-Kummissjoni

      (1)  ĠU L 56, 6.3.1996, p. 1. Regolament kif emendat l-aħħar bir-Regolament (KE) Nru 461/2004 (ĠU L 77, 13.3.2004, p. 12).

      (2)  ĠU L 288, 21.10.1997, p. 1. Regolament kif emendat l-aħħar bir-Regolament (KE) Nru 461/2004.

      (3)  ĠU L 196, 25.7.2002, p. 1. Regolament kif emendat l-aħħar bir-Regolament tal-Kunsill (KE) Nru 492/2004 (ĠU L 80, 18.3.2004, p. 6).

      (4)  ĠU L 196, 25.7.2002, p. 11. Regolament kif emendat l-aħħar bir-Regolament tal-Kunsill (KE) Nru 492/2004.

      (5)  ĠU L 196, 25.7.2002, p. 36.

      (6)  ĠU L 80, 18.3.2004, p. 29.

      (7)  ĠU L 40, 12.2.2004, p. 17.

      (8)  ĠU C 101, 27.4.2005, p. 34.

      (9)  Ara paġna 5 ta' dan il-Ġurnal Uffiċjali.